title: बर्फी!

text: बर्फी! 2012 में प्रदर्शित रोमेंटिक हास्य-नाटक हिन्दी फ़िल्म है जिसके लेखक, निर्देशक व सह-निर्माता अनुराग बसु हैं। 1970 के दशक में घटित फ़िल्म की कहानी दार्जिलिंग के एक गूंगे और बहरे व्यक्ति मर्फी "बर्फी" जॉनसन के जीवन और उसके दो महिलाओं श्रुति और मंदबुद्धि के साथ सम्बन्धों को दर्शाती है। फ़िल्म में मुख्य भूमिका में रणबीर कपूर, प्रियंका चोपड़ा और इलियाना डी'क्रूज़ हैं तथा सहायक अभिनय करने वाले सौरभ शुक्ला, आशीष विद्यार्थी और रूपा गांगुली हैं।


title: बर्फी!

text: लगभग के बजट में बनी, "बर्फी!" विश्व स्तर पर 14 सितम्बर 2012 को व्यापक समीक्षकों की प्रशंसा के साथ प्रदर्शित हुई। समीक्षकों ने अभिनय, निर्देशन, पटकथा, छायांकन, संगीत और शारीरिक रूप से विकलांग व्यक्तियों के सकारात्मक चित्रण की प्रशंसा की। फ़िल्म को बॉक्स-ऑफिस पर बड़ी सफ़लता प्राप्त हुई, परिणामस्वरूप यह भारत और विदेशों में 2012 की उच्चतम अर्जक बॉलीवुड फ़िल्मों की श्रेणी में शामिल हुई तथा तीन सप्ताह पश्चात बॉक्स ऑफिस इंडिया द्वारा इसे ""सूपर हिट"" (उत्तम सफलता) घोषित कर दिया गया। दुनिया भर में फ़िल्म ने अर्जित किए।


title: बर्फी!

text: फ़िल्म को 85वें अकादमी पुरस्कारों की सर्वश्रेष्ठ विदेशी भाषा फ़िल्म श्रेणी के नामांकन के लिए भारतीय आधिकारिक प्रविष्टि के रूप में चुना गया। बर्फी ने भारत भर के विभिन्न पुरस्कार समारोहों में कई पुरस्कार और नामांकन अर्जित किए। 58वें फ़िल्मफ़ेयर पुरस्कारों में इस फ़िल्म ने 13 नामांकन प्राप्त किए और इसने सर्वश्रेष्ठ फ़िल्म, कपूर को सर्वश्रेष्ठ अभिनेता तथा प्रीतम को मिले सर्वश्रेष्ठ संगीत निर्देशक पुरस्कार सहित सात (अन्य किसी भी फ़िल्म से अधिक) पुरस्कार जीते।


title: बर्फी!

text: मर्फी उर्फ़ बर्फी जॉनसन (रणबीर कपूर) एक आशावादी, युतिसम्पन्न और मनोहर युवक है जो दार्जिलिंग में एक नेपाली दम्पति के मूक-बधिर बालक के रूप में जन्म लेता है। उसकी माँ का बचपन में ही देहान्त हो जाता है और उसके पिता, जो मोटर चालक हैं, अकेले ही उसका पालन-पोषण करते हैं। बर्फ़ी बचपन से ही अपनी शरारतों के लिए जाना जाता है जो बिजली का खंभा काटना, मासूम लोगों के साथ ठिठोली करना जैसे कार्य करता है, जिसकी वजह से स्थानीय पुलिस अधिकारी सुधांशु दत्ता (सौरभ शुक्ला) उसका पीछा करता रहता है। बर्फी श्रुति घोष (इलियाना डी'क्रूज़) से मिलता है जो अभी-अभी दार्जिलिंग पहुँची है। श्रुति की रणजीत सेनगुप्ता (जीशु सेनगुप्ता) के साथ सगाई हो चुकि है तथा उनका तीन महीने में विवाह होने वाला है। इसी बीच बर्फी श्रुति से टकराता है और उसे प्यार हो जाता है। वह भी बर्फी से प्यार करने लगती है लेकिन उसकी माँ (रूपा गांगुली) उसे ऐसा न करने के लिए समझाती है क्योंकि वह अपनी अपंगता और धन की कमी की वजह से उसका ध्यान नहीं रख सकता। श्रुति अपनी माँ की सलाह मान लेती है और विवाह कर लेती है। विवाह के पश्चात वह कोलकाता चली जाती है तथा बर्फी से सभी सम्पर्क समाप्त कर देती है।


title: बर्फी!

text: इसी बीच में बर्फी के पिता बीमार हो जाते हैं और पिता के इलाज के लिए बर्फी को धन की आवश्यकता पड़ती है। बैंक डकैती के असफल प्रयास के पश्चात बर्फी अपने बचपन की स्वपरायण (मंदबुद्धि) दोस्त और अपने धनी पितामह की एकमात्र उत्तराधिकारिणी झिलमिल (प्रियंका चोपड़ा) का फिरौती के लिए अपहरण करने का विचार करता है। अपने आगमन पर वह देखता है कि झिलमिल का तो पहले से ही अपहरण हो चुका है। वह उसे एक वैन में देखता है और चुपके से उसमें घुस कर झिलमिल को फिरौती इकट्ठा करने वाले स्थान से भगा ले जाता है। पुलिस झिलमिल की खोज में है और बर्फी उसे अपने अपार्टमेंट में छिपा लेता है। फिरौती की रकम बर्फी स्वयं प्राप्त कर के जब अपने पिता के ओपरेशन के लिए अस्पताल में भुगतान कर रहा होता है तब उसे पता चलता है कि उसके पिता की मृत्यु हो चुकी है। उदास बर्फी झिलमिल को उसकी देख-भाल करने वाले के गाँव में छोड़ने की कोशिश करता है, परन्तु वह उसका साथ छोड़ने से मना कर देती है और वो दोनों कोलकाता चले जाते हैं, जहाँ बर्फी झिलमिल को अपनी ज़िम्मेदारी समझ कर उसका ध्यान रखता है।


title: बर्फी!

text: छः वर्ष पश्चात बर्फी और श्रुति संयोग से मिलते हैं। श्रुति अपने विवाह से खिन्न है और वे दोनों अपनी दोस्ती को पुनः जागृत करते हैं। बर्फी और श्रुति के सम्बंधों को देख कर, बर्फी से प्यार करने वाली झिलमिल ईर्ष्या और क्रोध की भावनाओं के साथ चिढ़ती है और वह फिर से गुम हो जाती है। श्रुति झिलमिल के लापता होने की रपट लिखवा देती है। दार्जिलिंग पुलिस को रपट के बारे में पता चलता है और वह बर्फी का पुनः पीछा आरम्भ कर देती है तथा अन्ततः उसे गिरफ्तार कर लेती है। उससे पूछताछ चल रही होती है तभी झिलमिल के लिए एक अन्य फिरौती की मांग आती है और इस विनिमय प्रक्रिया में कथित तौर पर उसकी हत्या हो जाती है, हालांकि उसका शव कभी किसी को भी प्राप्त नहीं होता। मामले को खत्म करने के लिए पुलिस झिलमिल की हत्या बर्फी के सर मढ़ने की कोशिश करती है। पुलिस अधिकारी सुधांशु दत्ता, जिसके मन में बर्फी के उपद्रवों की जाँच करते-करते उसके प्रति लगाव उत्पन्न हो चुका है, उसे दूसरा मौका देते हुए श्रुति से उसे दूर ले जाने के लिए कहता है। वह सहमत हो जाती है और आशा करती है कि चूँकि अब झिलमिल इस दुनिया में नहीं है अतः वह बर्फी के साथ रह सकती है।


title: बर्फी!

text: बर्फी झिलमिल के खो जाने के कारण बुरी तरह से प्रभावित होता है और निरर्थक रूप से श्रुति के साथ रहते हुए झिलमिल को ढूँढता है। झिलमिल के बचपन के घर की स्थिति प्राप्त कर के वह वहाँ


title: बर्फी!

text: उसे तलाशने श्रुति के साथ जाता है। उन्हें पता चलता है कि झिलमिल अभी भी ज़िन्दा है और दोनों अपहरण उसके पिता के मनगढ़ंत थे जिससे वह झिलमिल के न्यास निधि (ट्रस्ट) से पैसा गबन कर सके। दूसरे प्रयास में, दूसरी बार उन्होंने उसकी मौत का नाटक किया जिससे उसे उसकी शराबी माँ से दूर विशेष देखभाल गृह में ले जाया जा सके। बर्फी का झिलमिल से पुनर्मिलन होता है और वो शादी कर लेते हैं, जबकि श्रुति बाकी के सभी दिन बर्फी का साथ मिलने के मौके को हाथ से निकाल देने के पछतावे के रूप में अकेले गुज़ारती है।


title: बर्फी!

text: कुछ वर्ष पश्चात बर्फी अस्पताल में गम्भीर रूप से बीमार है और मौत के बहुत करीब है। झिलमिल वहाँ पहुँचती है तथा चिकित्सालय के बिस्तर पर बर्फी के साथ लेट जाती है तथा वाचक के रूप में श्रुति कहती है कि दोनों शान्ति से एक साथ मर जाते हैं, वे दोनों एक-दूसरे को जीवन या मृत्यु में पीछे नहीं छोड़ना चाहते थे। फ़िल्म बर्फी और झिलमिल के अन्तिम दिनों को दिखाते हुए समाप्त हो जाती है।


title: बर्फी!

text: अपनी पूर्व निर्देशित फ़िल्म काइट्स (2010) के निर्माण के दौरान, निर्देशक अनुराग बसु ने दो-पृष्ठों की एक लघु कहानी लिखी जो बाद में "बर्फी!" की पटकथा के रूप में विकसित हुई। बसु की लिखी पटकथा और फ़िल्म का वाचन दो समयावधियों के बीच आगे-पीछे जाते हैं। बसु का कहना है कि फ़िल्म-पटकथा पात्रों के लिए 30- वर्ष की समयावधि मांगती है अतः फ़िल्म की पृष्ठभूमि (कहानी की शुरुआत) 1970 रखी गयी। जून 2010 में, अनुराग बसु ने पुष्टि की कि फ़िल्म में तीन लोग, एक बहरा और गूंगा आदमी, एक मानसिक रूप से विकलांग लड़की और एक वाचक प्रमुख भूमिका में होंगे। यद्यपि बसु ने निर्दिष्ट किया था कि फ़िल्म उल्लासपूर्ण होगी, फ़िल्म के "खामोशी" अथवा "साइलेंस" जैसे पूर्व शीर्षकों के बारे में मीडिया रपटें कहती हैं कि कहानी गम्भीर तथा अंधेरी है। बसु के अनुसार उन्होंने बस्टर कीटन और चार्ली चैप्लिन की मूक फ़िल्मों के दौर से प्रेरित शारीरिक कॉमेडी का प्रयोग इन कलाकारों को श्रद्धांजली के रूप में किया था।


title: बर्फी!

text: निर्देशक अनुराग बसु ने फ़िल्म में रणबीर कपूर को लेने का निर्णय पटकथा लिखना आरम्भ करने से पूर्व ही ले लिया था और उसके वाचक के रूप में कैटरीना कैफ पहली पसन्द थी। मार्च 2010 में, "द टाइम्स ऑफ़ इण्डिया" ने प्रतिवेदित किया था कि रणबीर कपूर और कैटरीना कैफ को फ़िल्म में मुख्य भूमिका के लिए तथा शीर्षक "खामोशी" चुन लिया गया है उसके बाद शीर्षक को बदलकर "साइलेंस" कर दिया गया, बसु ने इसकी पुष्टि भी की थी। बसु स्वपरायण (मानसिक विकलांग अथवा मंदबुद्धि) लड़की का अभिनय निभाने के लिए कोलकाता से एक नयी लड़की को फ़िल्म में लेना चाहते थे। बसु की पत्नी ने इस अभिनय के लिए चोपड़ा का नाम सुझाया था। परन्तु बसु को आशंका थी कि दर्शक प्रसिद्ध अभिनेत्री होने के नाते "प्रियंका चोपड़ा" को देखेंगे पात्र को नहीं। बसु का कहना था कि, "मुझे डर था कि मैं झिलमिल के पात्र के रूप में प्रियंका चोपड़ा देख रहा होउँगा और झिलमिल पात्र ठीक तरह से दर्शाना संभव नहीं हो पाएगा। यह बहुत फ़िल्मों के साथ हो चुका है जहाँ ज्ञात चेहरे ने पात्र को नुकसान पहुँचाया है।" प्रियंका चोपड़ा ने कुछ भाग निभाया लेकिन इसकी घोषणा नहीं की गयी क्योंकि बसु पहले इस पर कार्य करके देखना चाहते थे कि यह कैसा रहता है। तीन दिन की कार्यशाला के पश्चात, आश्वस्त हो गये कि चोपड़ा स्वपरायण लड़की का अभिनय कर सकती हैं तथा प्रतिबिम्बित किया कि वो खुश हैं कि उन्होंने प्रियंका को इस अभिनय के लिए चुना। बाद में, बसु ने प्रत्यक्ष रूप में कहा कि उन्होंने स्वपरायण का अभिनय करने के लिए चोपड़ा के अलावा किसी अन्य से आग्रह नहीं किया। फ़िल्म में चोपड़ा का चयन करने के बाद कैफ़ ने अज्ञात कारणों से योजना को छोड़ दिया। मीडिया ने प्रतिवेदित किया कि चोपड़ा को मज़बूत अभिनय वाला भाग मिलने के कारण उन्होंने अपने आप को फ़िल्म से बाहर कर लिया होगा। बाद में, मीडिया ने प्रतिवेदित किया कि असिन ने कैफ के स्थान पर वाचक के अभिनय के लिए प्रस्ताव रखा था। यद्यपि असिन ने फ़िल्म में कभी किसी प्रस्ताव को नहीं चुना। मीडिया रपटों के अनुसार कोई भी अन्य अभिनेत्री फ़िल्म में अभिनय नहीं करना चाहती क्योंकि उनके अनुसार स्वपरायण भाग बहुत मज़बूत है। जुलाई 2010 में, "मुंबई मिरर" ने लिखा कि चोपड़ा वाचक का अभिनय करने को राज़ी हैं और स्वपरायण के अभिनय को छोड़ रही हैं, अतः अन्य अभिनेत्री को फ़िल्म के लिए निर्धारित किया जा सकता है; चोपड़ा नहीं चाहती कि फ़िल्म रुकी रहे। बसु ने फ़िल्म के विकास की पुष्टि की और कहा, "यह सत्य है कि हम अन्य भाग का पात्र-निर्धारण करने में असमर्थ रहे हैं।" पात्र निर्धारण सम्बंधी अनेक समस्याओं का सामना करने के पश्चात दूसरे महिला पात्र के अभिनय के लिए बसु ने एकदम नया चेहरा चुना। दिसम्बर 2010 के पूर्वार्द्ध में इलियाना डी'क्रूज़ को वाचक एवं कपूर के पहले प्यार की द्वितीय प्रमुख महिला अभिनय के लिए चुना गया।


title: बर्फी!

text: रणबीर कपूर ने फ़िल्म में एक बहरे और गूंगे आदमी का अभिनय किया। रणबीर के अनुसार, उन्होंने स्क्रीन किंवदंतियों जैसे अकादमी अवार्ड विजेता अभिनेता, रॉबर्टो बेनिगनी, चार्ली चैप्लिन और अपने पितामह राज कपूर से प्रेरणा ली। नायक की शारीरिक विकलांगता के कारण, बसु किसी भी संकेत भाषा का उपयोग नहीं करना चाहते थे, लेकिन फ़िल्म में कुछ व्यावहारिक प्रतिमानों का उपयोग हुआ है। कपूर ने अपने पात्र का वर्णन करते हुए कहा कि वह एक मस्तमौला और अच्छे दिल वाला आदमी है। फ़िल्म में रणबीर के अभिनय के बारे में उनके पिता ऋषि कपूर सबसे अलग विचार रखते हैं। उनके अनुसार - "उन्हें एक ऐक्टर के तौर पर रणबीर की फिल्में पसंद नहीं आतीं, क्योंकि मुझे उसमें अभी वो बात नहीं नजर आती है, जो एक बेहतरीन एक्टर में दिखती हैं।"


title: बर्फी!

text: प्रियंका चोपड़ा ने झिलमिल का अभिनय किया है। बसु के अनुसार चोपड़ा का अभिनय फ़िल्म का सबसे मुश्किल भाग था। अपनी भूमिका के लिए तैयारी करने के लिए चोपड़ा विभिन्न मानसिक संस्थाओं में गयीं और स्वपरायण लोगों के साथ समय बिताया। उनका कहना है कि उन्होंने अभिनय के लिए इस पर शोध किया था क्योंकि भारत में स्वपरायणता की स्थिति के बारे में जागरूकता बहुत कम है। चोपड़ा ने बताया कि एक हिन्दी फ़िल्म नायिका के रूप में शायद उन्हें हर अवरोध की सम्भावना का सामना करना पड़ा। उन्होंने उल्लिखित किया कि उन्हें झिलमिल बनने के लिए दो पल की आवश्यकता है क्योंकि वह उसके सोच व व्यवहार में भिन्नता होने के कारण उसके चरित्र को समझ नहीं पायी। डी'क्रूज़, जिन्होंने वाचक के रूप में कहानी बयान की है और फ़िल्म के प्रमुख पुरुष पात्र का प्रथम प्यार का अभिनय करती हैं, कहती हैं, "श्रुति, अभिनय के लिए ऐसे संवेदनशील भूमिका है जैसे कि वह फ़िल्म में एक अन्य ही चरण में चली जाती है।" बसु के अनुसार, कपूर, चोपड़ा और डी'क्रूज़ के पात्रों के पश्चात सौरभ शुक्ला अभिनीत पात्र इंस्पेक्टर दत्ता सबसे महत्वपूर्ण है। बसु ने इस पात्र को को "अद्भुत" बताते हुए वर्णन किया है कि जब वह हँसता है तो बाकी पात्रों को रोना आ जाता है।


title: बर्फी!

text: प्रमुख फोटोग्राफी मार्च 2011 में आरम्भ की। "बर्फी!" का फ़िल्मांकन मुख्य रूप से दार्जिलिंग में जून 2011 और फरवरी 2012 के मध्य किया गया। मार्च 2011 में, बसु ने नगर में फ़िल्मांकन का स्थान निर्धारित करने के लिए कोलकाता की यात्रा की। मुम्बई में फ़िल्मांकन 20 मार्च 2011 को आरम्भ हुआ और मई 2011 तक चला। जून 2011 में नायक नायिका और अन्य सहकर्मियों ने दार्जिलिंग में फ़िल्म शूटिंग की। दिसम्बर 2011 में, कुछ दृश्य काफ़ी दूर कोयंबटूर, मुख्य रूप से पोलाची और ऊटी में फ़िल्माये गये। वो दृश्य जिनमें कपूर के अभिनय पात्र का पुलिसकर्मी छत के ऊपर पीछा करते हैं, कोलकाता में जनवरी 2012 के अन्त में फ़िल्माया गया। चोपड़ा के कुछ विशेष दृश्यों को छोड़कर फ़िल्म की शूटिंग अप्रैल 2012 तक पूर्ण हुई। निर्माता ने फ़िल्म की प्रदर्शन तिथि जुलाई 13 को 31 अगस्त 2012 तक स्थगित कर दिया क्योंकि सितम्बर 2011 में शूटिंग नहीं हो पायी थी और फ़िल्मांकन के इन्तजार में थी। बसु ने इलियाना के डबिंग अंश पर अप्रैल 2012 के अन्त में ही कार्य करना आरम्भ कर दिया था क्योंकि डी'क्रूज़ हिन्दी भाषा के साथ सहज नहीं थी और फिल्माने के दौरान सीखना चाहती थीं।


title: बर्फी!

text: प्रीतम ने फिल्म के संगीत और पार्श्व संगीत की रचना की है तथा गीत स्वानन्द किरकिरे, आशीष पण्डित, नीलेश मिश्रा एवं सईद क़ादरी ने लिखे हैं। गीत-सूची में छह गाने हैं। संगीत ब्राज़ील बोस्सा नोवा से प्रभावित थी। प्रियंका चोपड़ा को फ़िल्म में एक गीत गाना था लेकिन यूनिवर्सल म्यूजिक के साथ उसके अनुबंध के कारण यह सम्भव नहीं हो सका। गीत ऐलबम में प्रीतम द्वारा गाया गया "फटाफटी" शीर्षक गीत शामिल है जो अन्तिम फ़िल्म में काम में नहीं लिया गया लेकिन एकल प्रचार 10 सितम्बर 2012 को यूट्यूब पर प्रदर्शित कर दिया गया जो पृष्ठभूमि दृश्यों सहित है। कुछ अतिरिक्त स्वर रणबीर कपूर ने भी गाये हैं। "फटाफटी" (लाजवाब के लिए बंगाली शब्द) गीत भी बंगाली गीतकार अमिताभ भट्टाचार्य द्वारा रचित है।


title: बर्फी!

text: "बर्फी!" के गीतों को समीक्षकों से सकारात्मक समीक्षाएँ मिली। "हिन्दुस्तान टाईम्स" ने इस ऐलबम को 5 में से 4.5 सितारों से सुसज्जित करते हुए लिखा "कुल मिलाकर गाने दोषरहित और आनन्दायक हैं। प्रीतम ने बहुत सफलतम गाने दिये हैं लेकिन लाइफ़ इन अ... मेट्रो की तरह इसकी धुन को भी उसकी आवाज़ में एकरसता तोड़ने के लिए याद किया जाता रहेगा। यहाँ पुनः दुहराव और रिमिक्स नहीं हैं, परन्तु सरलता ही ऐलबम को विजेता बनाती है।" कोईमोई ने ऐलबम को 5 में से 4.5 सितारों से रंगते हुए लिखा है, "सरल शब्दो में, "बर्फी!" का सबसे उत्कृष्ट संगीत है। बहुत ही विरल होता है जहाँ आप बिना किसी गाने को छोड़े ऐलबम के सारे गाने सुन सकते हो। अतः, बस सुनते जाओ और संगीत का आनंद और "बर्फी!" की दुनिया जीते जाओ।" बॉलीवुड हंगामा के जोगिंदर टुटेजा ने ऐलबम को 5 में से 3.5 सितारे देते हुए निर्दिष्ट किया है कि "बर्फी!  का संगीत बहुत ही अच्छा है और आसानी से प्रीतम की अच्छी गुणवत्ता वाली रचनाओं में से एक है। उनका अंदाज़ पूर्णतया नया है जो बॉलीवुड के मानदण्डों और दावों को, अपनी खुद की एक ध्वनि से खारिज कर देता है।"


title: बर्फी!

text: सभी अभिनेताओं को दर्शाता फ़िल्म का आधिकारिक ट्रेलर 2 जुलाई 2012 को जारी किया गया। इसमें कोई संवाद नहीं था, इशारों और अनुयोजनों के माध्यम से हास्य चित्रित किया गया था। चोपड़ा के पात्र को ज़्यादा नहीं दिखाया गया था जिससे दर्शक इस पात्र के बारे में अपनी जिज्ञासा के अनुसार अधिक जानकारी नहीं जुटा पायें और फ़िल्म के प्रदर्शन के समय ही पता चले। यूटीवी की कार्यकारी निदेशक (विपणन) शिखा कपूर ने स्पष्ट किया, "प्रियंका ने बर्फी में एक बहुत ही विशेष पात्र का अभिनय किया है, अतः हम इसका रहस्य बरकरार रखना चाहते हैं। प्रथम ट्रेलर में, बर्फी — रणबीर द्वारा अभिनीत — का अनावरण किया जायेगा। हमारी प्रियंका को फ़िल्म के जारी होने तक दर्शाने की कोई योजना नहीं है।" यूटीवी मोशन पिक्चर्स ने फ़िल्म के विपणन लिए यूट्यूब पर "द फ्लेवर ऑफ़ बर्फी" (The Flavour of Barfi) नामक एक ऐप्लिकेशन सृजित की। ऐप्लिकेशन में रणबीर कपूर के पात्र का चित्रण किया गया है। उपयोगकर्ता क्रियाएँ टाइप कर सकते हैं जिन्हें वह पात्र कर के दिखाता है। एप्लीकेशन में दो भाग दिखाये गये हैं: एक जिसमें उपयोगकर्ता बर्फी के मूड बदल सकते हैं और दूसरा जिसमें बर्फी को फ्लर्ट करते हुए देखा जा सकता है। फ़िल्म का भारत के विभिन्न शहरों में प्रचार किया गया। फ़ीनिक्स मॉल, बंगलौर में फ़िल्म के प्रचार के दौरान उत्तेजित भीड़ ने उन्हें कलाकरों से अलग करने वाली बाड़बंधी को तोड़ डाला। 12 सितम्बर 2012 को ब्रिटिश रेडियो निर्माता, मर्फी रेडियो ने दावा किया कि उनका मर्फी बेबी का ट्रेडमार्क लोगो, जो उन्होंने 1970 में विज्ञापन में काम लिया था, 'बर्फी!' में बिना अनुमति के काम में लिया गया है। निर्माता सिद्धार्थ राय कपूर ने बताया कि उनके पास मर्फी का कानूनी नोटिस आया है लेकिन उन्होंने कहा कि यह बिल्कुल स्पष्ट है कि उन्होंने कुछ भी गलत नहीं किया है एवं ब्रांड को एक "बहुत सकारात्मक नज़रिये" में दिखाया गया है।


title: बर्फी!

text: 'बर्फी!' 14 सितम्बर 2012 को भारत के 700 सिनेमाघरों में 1300 पर्दों पर प्रदर्शित की गयी। फ़िल्म प्रदर्शन के पश्चात विभिन्न ब्लॉगों और समाज मीडिया जालस्थलों ट्विटर, फेसबुक और यूट्यूब पर निर्देशक पर साहित्यिक चोरी के आरोप लगाये गए। मीडिया ने आगे आरोप लगाया कि बसु ने दृश्यों के लिए मूल स्रोतों को श्रेय देने की कोशिश नहीं की। यूट्यूब पर "कॉप्स", द एडवेंचर, सिटी लाइट्स, सिंगइन इन द रैन, प्रोजेक्ट ए, द नोटबुक और बेनी एंड जून जैसी हॉलीवुड फ़िल्मों के साथ साथ-साथ तुलना दिखाती हुई विडियो अपलोड की गयी। उन्होंने ये भी आरोप लगाया कि 'बर्फी!' के संगीत निर्देशक प्रीतम ने इसका पार्श्व संगीत फ़्रान्सीसी फ़िल्म एमीली से प्रतिलिपी किया है। बसु ने फ़िल्म का यह कह के बचाव किया कि वो इन फ़िल्मों से प्रेरित थे और 'बर्फी!' का कथानक, पटकथा, पात्र और स्थितियाँ सब मूल रूप से इसके ही हैं। बसु ने यह भी कहा कि वो कीटन और चैप्लिन को श्रद्धांजली दे रहे हैं। बर्फी! का भारत की ओर से ऑस्कर में "सर्वश्रेष्ट विदेशी भाषा फ़िल्म" के नामांकन के रूप में चुने जाने की साहित्यिक चोरी के कारण निंदा की गयी, लेकिन ऑस्कर चयन समिति की प्रमुख मंजू बोरह ने यह कहते हुए फ़िल्म का बचाव किया कि "बर्फी! बाहर भेजने योग्य है। चयन एक खुली प्रक्रिया के तहत किया गया है जिसमें तीन-चार दौर तक काफ़ी विचार-विमर्श किया गया है और उसके बाद ही अन्तिम तीन सर्वश्रेष्ठ फ़िल्मों में से इसे चुना गया है।"


title: बर्फी!

text: रिलायंस होम इंटरटेनमेंट ने एनटीएससी प्रारूप के नियमों का पालन करते हुए सभी क्षेत्रों में एकल डिस्क पैक के साथ बर्फी! को डीवीडी और ब्लू-रे डिस्क पर मध्य-नवम्बर 2012 को प्रकाशित किया। डीवीडी और ब्लू-रे डिस्क को "फटफटी – पर्दे के पिछे" की निर्माण सामग्री और हटाये गये दृश्यों के बोनस के साथ बाजार में उतारा गया। विडीयो सीडी संस्करण भी उसी समय प्रकाशित किया गया। फ़िल्म का प्रसारण करने के अनन्य अधिकार ज़ी नेटवर्क और यूटीवी मूवीज़ द्वारा क्रय किया गया। जिसमें यूटीवी प्रस्तुतियों के साथ फ़िल्म के अन्य प्रीमियर अधिकार भी शामिल हैं। ये अधिकार फिल्म के प्रीमियर (दोनों चैनलों के लिए) सहित सात वर्षों के लिए हैं। ज़ी नेटवर्क के पास कुछ चयनित प्रदर्शन अधिकार हैं बल्कि यूटीवी मूवीज के पास बहुविध (गुणित) प्रदर्शन अधिकार होंगे। सौदे की कीमत का फ़िल्म निर्माण कंपनी द्वारा खुलासा नहीं किया गया।


title: बर्फी!

text: फ़िल्म के प्रदर्शन, निर्देशन, पटकथा, छायांकन, संगीत और शारीरिक रूप से अक्षम लोगों के सकारात्मक प्रतिचित्रण सहित समालोचकों द्वारा फ़िल्म को सकारात्मक समीक्षाएँ मिली। समुच्चय समीक्षा साइट रिव्युगैंग ने 11 अनुभवी समीक्षक समीक्षाओं के आधार पर इस फ़िल्म को 10 में से 7 सितारों के साथ तारांकित किया। रोटन टोमेटोज नामक फ़िल्म समीक्षक साइट ने अपने श्रेणी निर्धारण में फ़िल्म को 83% शुद्ध अंक प्रदान किये है। जी न्यूज इस फ़िल्म को पाँच में से पाँच सितारे देते हुए कहा है कि अनुराग बसु की फ़िल्म 'बर्फी!' दर्शकों के लिए परिपूर्ण हास्य उपचार है। जैसे कि ऊपर चर्चा की जा चुकी है फ़िल्म निर्माताओं को जो विकलांग किरदारों को सुस्त बनाकर फ़िल्म को पकाऊ और उबाऊ बनाते हैं, को 'बर्फी!' से शिक्षा ग्रहण करनी चाहिए। "द टाइम्स ऑफ़ इण्डिया" की मधुरीता मुख़र्जी ने इसे 4/5 अंक देते हुए कहा है कि, "रणबीर ने अपने अब तक के कैरियर के सबसे चुनौतीपूर्ण प्रदर्शन से सबको "भौंचक्का" कर दिया। पारंपरिक शांत-तकिया कलाम की बैसाखी, धमाकेदार-डायलॉगबाज़ी, नग्न शरीर प्रदर्शन और ऐसे ही किसी अन्य विषय के उपयोग के बिना; यह आपको अचंभित कर देती है। प्रियंका के लिए यहाँ एक ही शब्द हैवाह-वाह! एक ऐसे पात्र के अभिनय में जहाँ उन्हें (मानसिक विकलांगता दर्शाने हेतु) कम भाव दिखाने की आवश्यकता थी, उन्होंने यह कार्य बहुत शानदार ढंग से किया है।" बॉलीवुड हंगामा के तरण आदर्श ने यह कहते हुए कि "बर्फी! एक ताजा हवा के झोंके के एहसास के समान है। इसका महत्त्वपूर्ण अभिभूत यह है कि यह एक शक्तिशाली भावना : खुशी, के साथ छोड़ती है।" फ़िल्म को 5 में से 4 सितारे फ़िल्म के पक्ष में दिये हैं। इंडो एशियन न्यूज सर्विस ने फ़िल्म को 5 में से 4 सितारे देते हुए कहा है कि, "बर्फी! सम्भव रूप से फ़िल्म के रूप में आधुनिक कृत्तियों के बहुत निकट है। इसे भूल जाना अपराध होगा। यह गले लगाने के लिए उदात्त प्रेमी की सन्ध्या है"। "डेली न्यूज एंड एनालिसिस" की अनिरुद्धा गुहा ने 5 में से 4 अंकों के साथ फ़िल्म अभ्युति की "बर्फी को भूला नहीं जा सकता। यह धैर्य की मांग है, लेकिन अदायगी अविश्वसनीय है"। वेबदुनिया पर फ़िल्म को 3.5/5 रेटिंग मिली।


title: बर्फी!

text: "द टेलीग्राफ" के प्रतिम दासगुप्ता ने कहा कि "बर्फी! की प्रतिभा यह है कि पूरी कहानी कोई कहानी नहीं सुनाती, यह पूर्णतया निर्देशक की एक उनकी कुशलता तेज में भव्य प्रतिभा का शीर्ष प्रकट करती है। केवल वो जिसने दरवाजे पर मौत देखी है जीने के लिए खिड़कियाँ खोल सकता है।" "फ़िल्मफ़ेर" ने 5 में से 4 भरते हुये वर्णित किया है, "बर्फी! वह दुर्लभ फ़िल्म है जो आपके चेहरे पर खुशी ला सकती है और उसी दृश्य में आपको रुला भी सकती है। इसकी तकनीकी प्रतिभा केवल इसकी भावनात्मक जटिलता और गहराई से बेहतर है। प्रीतम का संगीत पहले से ही शानदार कहानी के लिए एक अच्छा मूक युग का आकर्षण पैदा करता हैं और इसे एक अवसर बनाता है जिसके लिए साधारणतया शब्द पर्याप्त नहीं होते।" रीडिफ.कॉम पर राजा सेन ने इसे 3.5/5 सितारे देते हुए लिखा है, "बर्फी! की कथा को आगे-पीछे करने के लुभावन रूप सहित एक अच्छी तरह से तैयार की गयी पटकथा है लेकिन अन्त में ये सब दक्षिण (दायाँ) की ओर जाता है।" "हिन्दुस्तान टाईम्स" के लिए लिखने वाली अनुपमा चोपड़ा ने इसे 5 में से 3 सितारे देते हुए लिखा है कि, "[य]ह फ़िल्म प्यार के साथ बनाई गयी है, शानदार नक्काशी विगनेट्स से इसे बल मिला, रणबीर कपूर के अद्भूत प्रदर्शन किया और तथा प्रीतम ने शानदार संगीत दिया है और अब तक, मेरे लिए, बर्फी मेरे लिए निराशा का अनुभव करने के लिए एक बिन्दु भी नहीं दिखाती, लेकिन फ़िल्म अपने भागों के संकलन से अधिक नहीं है।" सीएनएन आईबीएन के राजीव मसन्द ने इसे 5 में से 3 सितारे देते हुये कहा है कि, "बर्फी के पास महान सिनेमा का दम है, लेकिन जैसी यह है आदरणीय फ़िल्म है अभी भी उन सबसे बेहतर है जो कुछ आप देखते हैं।" इसके विपरित, "आउटलुक" की नम्रता जोशी को लगता है कि "फ्लैशबैक के भीतर फ्लैशबैक से वाचक आडम्बरी और अनाड़ीपन का रास्ता चुनता है, रहस्यमय मोड़ बिल्कुल व्यर्थ हैं [...] जो बहुत ही चालाकी भरे और अपने आप में जानबूझकर भव्य बनाने की कोशिश करते हैं जो खासे सतही और प्लास्टिक लगते हैं।"


title: बर्फी!

text: बर्फी! ने विभिन्न श्रेणियों में नामांकन और पुरस्कार प्राप्त किये जो प्रमुखतः स्व-अभिज्ञान से लेकर इसके छायांकन, निर्देशन, पटकथा, संगीत और पात्र अभिनय तक है। फ़िल्म 85वें अकादमी अवार्ड्स के लिए विदेशी भाषा फ़िल्म के लिए भारत की आधिकारिक प्रविष्टि के रूप में चयनित हुई। फ़िल्म को 58वें फ़िल्मफ़ेयर अवार्ड्स के लिए तेरह नामांकन प्राप्त किये जिनमें से सर्वश्रेष्ठ फ़िल्म, कपूर को सर्वश्रेष्ठ अभिनेता, प्रीतम को सर्वश्रेष्ठ संगीत निर्देशक सहित 7 में जीत दर्ज की। 'बर्फी!' ने 19वें स्क्रीन अवार्ड्स में तेईस नामांकन बटोरे जिनमें कपूर को सर्वश्रेष्ठ अभिनेता, बसु को सर्वश्रेष्ठ निर्देशक और कपूर-चोपड़ा को जोड़ी नम्बर वन (सर्वश्रेष्ठ युग्म) सहित नौ पुरस्कार जीते। 14 वें जी सिने अवार्ड्स में, 'बर्फी!' को नौ नामांकन मिले जिनमें से सर्वश्रेष्ठ फ़िल्म, बसु को सर्वश्रेष्ठ निर्देशक और चोपड़ा को सर्वश्रेष्ठ अभिनेत्री सहित आठ उड़ा लिए।


title: बर्फी!

text: फ़िल्म पर इसके महत्त्वपूर्ण दृश्यों के लिए विभिन्न पश्चिमी फ़िल्मों जैसे चार्ली चैप्लिन की द "एडवेंचरर एंड सिटी ऑफ़ लाइट्स", जबकि अन्य "द नोटबुक", "सिंगिंग इन द रैन" और भारतीय फ़िल्म कोशिश से प्रतिलिपि करने सम्बंधी साहित्यिक चोरी के आरोप लगे। यहां तक कि पृष्ठभूमि संगीत थोड़ा अधिक ही एमिली में प्रयुक्त धुन की तरह लगता है। अकादमी पुरस्कारों के लिए 'बर्फी!' को भेजने के निर्णय पर ज़ी न्यूज़ ने लिखा, "सभी के बाद फ़िल्म जो देश और सौ वर्ष पुराने फ़िल्म उद्योग को अन्तर्राष्ट्रीय बाजार में निरूपित करेगी और वहाँ एक ऐसी फ़िल्म को भेजने के फैसले के कारण जो पहले से ही साहित्यिक चोरी आरोपों का सामना कर रही है निश्चिततया विभिन्न हलकों में असंतोष की तरंगों को भेज रहा है।" इन आलोचनाओं के उत्तर में निर्देशक ने कहा, "मैंने उस प्रत्येक फ़िल्म से चोरी की है जो कभी बनाई गयी है। मैं इसे प्यार करता हूँ। यदि मेरे कार्य में कुछ है तो वह यह है कि मैनें यह यहाँ से और वह वहाँ से लिया और उन दोनों को मिश्रित कर दिया।


title: बर्फी!

text: प्रदर्शन की तिथि से ही 'बर्फी!' ने भारतभर के मल्टीप्लेक्सों को 80-90% तक भर दिया, लेकिन सीमित प्रदर्शन के लिए निचला स्तर ही पा सकी। फ़िल्म ने अपने उद्घाटन के दिन ही अर्जित करने में सफल रही। इसके द्वितीय दिन में कमाई में 35% की वृद्धि हुई और फ़िल्म दूसरे दिन की कमाई करने में सफल रही। इसके प्रथम सप्ताह में अर्जित किये। 'बर्फ़ी!' अपने प्रथम सप्ताह में कुल कमाई को तक पहुंचाने में सफल रही, और आठवें दिन तक अर्जित कर लिए जबकी "हीरोइन" सिनेमाघरों में लग चुकी थी। बर्फी! ने द्वितीय सप्ताहांत में कमाये। 'बर्फी!' का दूसरा सप्ताह भी अच्छा रहा जहाँ इसने कुल मिलाकर अर्जित किये। तीसरे सप्ताह में, फ़िल्म ने कुल मिलाकर उपार्जित किये और चतुर्थ सप्ताह में भी अपनी आय में जोड़े। अपने सिनेमाई रिलीज अवधि के दौरान, 'बर्फी!' ने कुल मिलाकर भारत में अर्जित किये। फिल्म ने अखिल भारतीय वितरकों को मिलाकर उपार्जित करने में सफलता प्राप्त की। 'बर्फी!' 2012 की उच्चतम अर्जक फ़िल्मों में से एक है और तीन सप्ताह की सफलता के पश्चात बॉक्स ऑफिस इंडिया ने इस फ़िल्म को "सुपरहिट" घोषित किया। विश्वस्तर पर फ़िल्म की कमाई तक पहुँच गई।


title: बर्फी!

text: अंतरराष्ट्रीय स्तर पर, 'बर्फी' ने प्रथम सप्ताहांत में लगभग कमाये जो राजनीति (2010) से अधिक है जो कमाने के साथ रणबीर कपूर की उच्चतम अर्जक फ़िल्म थी। इसने 17 दिन में लगभग US$5.3 मिलियन कमाये। इसके अन्त तक, 'बर्फी!' ने भारत के बाहर $6.25 मिलियन बनाये और 2012 की उच्चतम अर्जक बॉलीवुड फ़िल्मों में से एक रही।


title: संदेह

text: सन्देह (Doubt) मन की उस स्थिति का नाम है जिसमें मन दो या अधिक परस्पर विरोधी प्रतिज्ञप्तियों (propositions) के बीच में झूलता रहे और तय न कर पाये कि इनमें से सत्य क्या है।


title: मेहरुन्निसा परवेज

text: मेहरुन्निसा परवेज (जन्म- 10 दिसंबर 1944, बालाघाट, मध्य प्रदेश) भारत की समकालीन महिला साहित्यकार और कथाकार हैं। वर्ष 1969 में उनका पहला उपन्यास 'आँखों की दहलीज' प्रकाशित हुआ था। आँखों की दहलीज, कोरजा, अकेला पलाश, समरांगण और पासंग उनके प्रमुख उपन्यास तथा आदम और हव्वा, टहनियों पर धूप, गलत पुरुष, फाल्गुनी, अंतिम पढ़ाई, सोने का बेसर, अयोध्या से वापसी, एक और सैलाब, कोई नहीं, कानी बाट, ढहता कुतुबमीनार, रिश्ते, अम्मा और समर उनकी प्रमुख कहानियाँ हैं। उन्हें 'साहित्य भूषण सम्मान', 'महाराजा वीरसिंह जूदेव पुरस्कार' और 'सुभद्रा कुमारी चौहान पुरस्कार' से सम्मानित किया जा चुका है।


title: प्रकाशमिति

text: किसी प्रकाशस्रोत से उत्सर्जित प्रकाश ऊर्जा का मापन करने के लिये अनेक विधियाँ प्रचलित हैं। इनमें विविध प्रकार के यंत्रों का उपयोग किया जाता है। उदाहरण के लिये, जब किसी प्रकाशस्रोत से उत्सर्जित प्रकाश एक तापवैद्युत पुंज (thermopile) के कृष्ण तल पर पड़ता है तब उस तल के ताप में वृद्धि होती है। जिससे प्रकाश ऊर्जा का मापन किया जा सकता है। दो प्रकाशस्रोतों द्वारा उत्सर्जित ऊर्जाओं के परिमाणों की तुलना उन स्रोतों को बारी बारी से तापीय पुंज की समान दूरी पर रखकर तथा उनसे पुंज के तल पर वर्धित ताप के कारण उत्पन्न ताप विद्युत-धाराओं की तुलना धारामापी की हायता से करके, की जा सकती है। किंतु ये सभी विधियाँ ऊर्जा के सापेक्षिक परिमाणों की ही तुलना कर सकती हैं, उन प्रकाशस्रोतों की कांति या द्युति (brightness) की तुलना नहीं कर सकतीं, क्योंकि प्रकाशस्रोतों की द्युति उनसे उत्सर्जित प्रकाश के तरंगदैर्घ्य पर निर्भर करती है। द्युति का आपेक्षिक ज्ञान हमें अपने नेत्रों द्वारा भली प्रकार होता है, किंतु हमारे नेत्र भी अधिक विश्वसनीय साधन नहीं हैं। भिन्न-भिन्न व्यक्तियों के नेत्र भी भिन्न भिन्न रंगों के प्रकाश को भिन्न भिन्न ढंगों से एवं भिन्न भिन्न मात्राओं में ग्रहण करते हैं। इसलिये दो प्रकाशस्रोतों की द्युतियों का मापन उनसे उत्सर्जित प्रकाश की किसी मानक स्रोत (standard source) की द्युति के साथ तुलना करके और उस मानक की द्युति को इकाई मानकर ही करना आवश्यक होता है, अन्यथा चक्षुदृष्ट कांति का मूल्यांकन करने में सभी एकमत नहीं हो सकते। अन्य विधि यह भी हो सकती है कि उन स्रोतों को द्युतियों की तुलना उनके द्वारा प्रदीप्त किसी तल पर प्रकाश की प्रदीप्ति की तीव्रताओं (intensities of illumination) की तुलना करके की जाय। प्रकाशस्रोतों की दीप्तियों या प्रदीपन शक्तियों (illuminating powers) को अथवा प्रकाशित तलों की प्रदीप्ति की तीव्रताओं की तुलना करने के लिये जो यंत्र अथवा उपकरण व्यवहृत होते हें उन्हें ज्योतिर्मापी या प्रकाशमापी (photometer) कहते हैं और प्रकाशिकी (optics) का वह अंग जो इन क्रियाओं से संबद्ध होता है, ज्योतिर्मिति या प्रकाशमिति (photometry) कहलाता है।


title: प्रकाशमिति

text: प्रकाशमिति की प्रक्रिया में मानक प्रकाशस्रोत का सबसे अधिक महत्व है। ऐसे मानक की प्रारंभिक अर्हता यह है कि उसके द्वारा उत्सर्जित प्रकाश स्थिर हो अथवा अत्यल्प परिवर्तनशील हो तथा जिन प्रकाशस्रोतों की तुलना के लिये उसका प्रयोग किया जा रहा है उनके स्पेक्ट्रमी वितरण (spectral distribution) की सन्निकटस्थ सीमा तक उसका भी स्पेक्ट्रमी वितरण हो। इसके अतिरिक्त वह मानक प्रकाश स्रोत सुगमता से पुनरुत्पादनीय भी होना चाहिए और प्रत्येक दशा में उसके विभिन्न भागों में पर्याप्त स्थायित्व भी रहना चाहिए। इन अर्हताओं की पूर्ति के निमित्त अनेक मानक स्रोतों का व्यवहार किया जाता रहा है। इनमें सबसे प्राचीन मानक स्पमेंसेटी कैंडिल या ब्रिटिश कैंडिल है जिसका व्यास ७/८ इंच तथा १/६ पाउंड होती है तथा वह ११० ग्रेन प्रति घंटे की दर से जलती है। किंतु इसकी द्युति पर इसमें प्रयुक्त बत्ती (wick) की तथा प्रयोगस्थल पर व्याप्त वातावरण में विद्यमान जल की मात्रा का प्रभाव अनिवार्य रूप से पड़ता है। इसलिए इसका प्रयोग अब प्राय: नहीं किया जाता और इसके स्थान पर विभिन्न प्रकार के वैद्युत् मानक प्रकाश स्रोतों का व्यवहार किया जाता है। इनमें वर्नन हार्कोटे पेंटेन लैंप (Vernon Harcourt pentane lamp), दस कैंडिल लैंप तथा हेफनर (Hefner) लैंप आदि विशेष उल्लेखनीय हैं। पूर्वकथित वर्नन हारकोर्ट लैंप में ऐसी व्यवस्था रहती है कि ज्वाला का आकार सदा नियत रहे। सन् १९०९ तक मानक ज्योति तीव्रता (luminous intensity) इस लैंप की ज्योति के दशांश के बराबर मानी जाती रही।। सन् १९२१ में ऐसे अनेक विद्युत लैंपों के समूह की औसत प्रदीपन क्षमता या प्रदीपकता को अंतरराष्ट्रीय मानक माना गया। ब्रिटेन, फ्रांस, संयुक्त राज्य अमरीका की तीन प्रमुख मानकीकारक प्रयोगशालाओं में ऐसे मानकों द्वारा अन्य लैंपों के मानकीकरण किए जाते रहे। किंतु शुद्ध पेटेन (अन्य हाइड्रोकार्बनों से मुक्त) के दुष्प्राप्य होने तथा जिस बर्नर से इसकी ज्वाला निकलती है, उसमें तापवृद्धि के साथ ज्वाला की दीर्घता में अनियंत्रणीय परिवर्तन होते रहने के कारण इस लैंप का भी प्रचलन बहुत कम हो गया है। ऊपर कथित हेफ़नर लैंप में ऐमिल ऐसीटेट (amyl acetate) के दहन द्वारा ज्वाला उत्पन्न की जाती है जिसका रंग लाल होता है और जिसकी लंबाई प्राय: ४ सेंटीमीटर होती है। सुगम, सुप्राप्य एवं पुनरुत्पादनीय होने के कारण आजकल इसी लैंप का ज्योतिर्मितीय प्रयोजन के लिये अधिक उपयोग किया जाता है, इसकी ज्योति पेंटेन लैंप के अंतरराष्ट्रीय मानक की ९/१० गुनी होती है। सन् १९३९ में अंतरराष्ट्रीय अनुबंध (करारनामा) के द्वारा एक नवीन एवं सर्वश्रेष्ठ प्राथमिक मानक (primary standard) का प्रयोग किया जाने लगा है जिसका नाम प्लैंकियन विकिरक (planckian radiator) है। इसमें प्लैटिनम को विद्युद्विधि से उसके गलनांक (melting point) तक उत्तप्त किया जाता है। उसकी द्युति को विशेष विकिरण व्यवस्था द्वारा ज्योतिर्मापी तक प्रेषित किया जाता है। ज्योतितीव्रता की अंतरराष्ट्रीय ईकाई का निर्धारण भी इसी विकिरक के आधार पर किया गया, किंतु द्वितीय विश्वयुद्ध के कारण उसका व्यवहार स्थगित हो गया। १ जनवरी १९४८ ई. से विश्व के कतिपय राष्ट्र पुन: उसका प्रयोग करने लगे हैं। प्लैंकियन विकिरक के प्रति ईकाई सेंटीमीटर की ज्योतीय तीव्रता के षष्ठ दशांश को अंतरराष्ट्रीय कैंडिल या कैंडेला (Candella) कहा जाता है।


title: प्रकाशमिति

text: यह कैंडिल शक्ति में मापी जाती है। किसी प्रकाशस्रोत द्वारा प्रति सेकंड प्रति ईकाई घन कोण में प्रेषित ज्योतीय फ्लक्स (luminous flux) को उस स्रोत की प्रदीपन क्षमता कहते है। मान लें (चित्र 1) र (r) अर्धव्यास के गोले (sphere) के केंद्र उ (o) पर एक अंतरराष्ट्रीय कैंडिल प्रदीपन क्षमता का प्रकाशस्रोत रखा हुआ है। इस स्रोत द्वारा उत्सर्जित फ्लक्स गोले के संपूर्ण आंतरिक तल पर समान रूप से वितरित होगा। यदि इस गोले के तल के एक भाग को, जिसका क्षेत्रफल स (S) हो, लेकर उसकी परिमा (periphery) के सभी बिंदुओं को केंद्र उ (o) से मिला दिया जाय तो एक घनकोण बन जायगा जिसमें होकर जानेवाला संपूर्ण प्रकाश स (S) पर पड़ेगा। चूँकि संपूर्ण गोले के आंतरिक पृष्ठ (= 4p र2) पर कुल फ्लक्स फ (F) पड़ता है, इसेलिए स (S) पर पड़नेवाला फलक्स फ का वाँ भाग होगा।


title: प्रकाशमिति

text: इसमें स/र2 = घन कोण द व (S/r2 = solid angle w)। अत: यदि स = र2 = 1 (S = r2 = 1) हो तो द व = 1 (d w = 1) तथा (S) पड़नेवाला ज्योतीय फ्लक्स = 1 होगा।


title: प्रकाशमिति

text: अतएव ज्योतीय फ्लक्स की इकाई की परिभाषा हम इस प्रकार दे सकते हैं : एक अंतराष्ट्रीय कैंडिल की क्षमता के समरूप बिंदुवत् स्रोत द्वारा ईकाई घनकोण में उत्सर्जित प्रकाश ऊर्जा अथवा इकाई अर्धव्यास के गोले के केंद्र पर रखे हुए इकाई अंतरराष्ट्रीय कैंडिल सामर्थ्य के प्रकाशस्रोत द्वारा गोले के ईकाई क्षेत्र पर प्रति सेंकेंड प्रक्षिप्त ज्योति ऊर्जा की मात्रा को ज्योतीय फ्लक्स की ईकाई कहते हैं। इस इकाई को ल्यूमेन (Lumen) कहा जाता है।


title: प्रकाशमिति

text: उपर्युक्त दृष्टांत से यह स्पष्ट है कि इकाई घनकोण में उत्सर्जित फ्लक्स = 1/4p ´ कुल फ्लक्स (F), किंतु एक मानक कैंडिल द्वारा उत्सर्जित कुल फ्लक्स = 4p ल्यूमेन, इसलिये किसी प्रकाश स्रोत द्वारा इकाई घन कोण में उत्सर्जित फ्लक्स =


title: प्रकाशमिति

text: इकाई घन कोण में किसी प्रकाशस्रोत द्वारा उत्सर्जित फ्लक्स को उस स्रोत की प्रदीपन क्षमता (illuminating power) या प्रदीप्ति (luminosity) कहते हैं। अत: किसी प्रकाशस्रोत की प्रदीपन क्षमता उस स्रोत द्वारा इकाई क्षेत्र पर प्रति सेकेंड प्रेषित प्रकाश की मात्रा तथा इन्हीं परिस्थितियों में एक मानक कैंडिल द्वारा प्रति सेकंड प्रति ईकाई क्षेत्र पर प्रेषित प्रकाश की मात्रा का अनुपात होता है।


title: प्रकाशमिति

text: यदि प्रकाशस्रोत सभी दिशाओं में समान रूप से प्रकाश विकिरण नहीं करता तो किसी दिशा में, किसी घनकोण दव (dw) में उसकी प्रदीप्ति


title: प्रकाशमिति

text: ईकाई घनकोण के फ्लक्स के माध्यमान (mean value) को प्रकाशस्रोत की माध्यगोलीय कैंडिल शक्ति (mean shperical Candle Power) कहते हैं। इसका मान उपर्युक्त विवेचन के अनुसार होगा।


title: प्रकाशमिति

text: प्रदीप्त तल के प्रति इकाई क्षेत्र पर प्रक्षिप्त प्रकाश फ्लक्स या तीव्रता को ल्यूमेन प्रति वर्ग फुट या ल्यूमेन प्रति वर्ग मीटर में व्यक्त किया जाता है। मान लें क (C) कैंडिल शक्ति के एक प्रकाशस्रोत के संमुख द स (d S) क्षेत्रफल का एक छोटा सा तल क्षेत्र र (r) दूरी पर स्थित है। स्पष्ट है कि प्रति सेकंड इस क्षेत्र पर पड़नेवाला फ्लक्स = क. द व = क. दस/र2 (C dw = Cd S/r2) ल्यूमेन अर्थात् क/र2 (C/r2) ल्यूमेन प्रति वर्ग क्षेत्र होगा और यह फ्लक्स दूरी र (r) के वर्ग के अनुसार घटता जायगा। अतएव प्रदीपन इकाई तीव्रता (अर्थात् एक ल्यूमेन प्रति वर्ग क्षेत्र) उस क्षेत्र पर प्रदीपन की तीव्रता के बराबर होगी जो इकाई कैंडिल शक्ति के स्रोत के सम्मुख, इकाई दूरी पर, आपाती प्रकाश (incident light) के अभिलंबवत् (normal) रखा गया हो। मापन की प्रचलित प्रणालियों में इसकी इकाइयाँ क्रमश: मीटर कैंडिल और फुट कैंडिल हैं। यदि विचारणीय तल दस (d S) आपाती प्रकाश की दिशा के लंबवत् न होकर लंब से q कोण झुका हो और दस (d S) का प्रक्षेप (projection) अभिलंब दिशा में दस' हो तो तल दस पर प्रदीपन की तीव्रता =


title: प्रकाशमिति

text: कोई प्रदीप्त तल अपने ऊपर प्रक्षिप्त प्रकाश का कुछ भाग अवशोषित (absorb) करता है और शेष को परावर्तित (reflect) करता है। यदि वह परावर्तित प्रकाश किसी विशेष दिशा में जाता है तो उस ओर से देखने पर वह तल अत्यंत दीप्त दिखलाई पड़ता है, जैसे दर्पणों में। किंतु यदि वह तल प्रक्षिप्त प्रकाश को चतुर्दिक् विसरित करता है तो वह कम दीप्त जान पड़ता है। ऐसे परावर्तन को विसरित परावर्तन (Diffused reflection) कहते हैं तथा प्रकाश को चतुर्दिक विसरित करनेवाले तलों को विसरित परावर्तक (Diffuse reflectors) कहते हैं।


title: प्रकाशमिति

text: यदि किसी विसरित परावर्तक तल के सामने हम अपने नेत्र इस प्रकार रखें कि दृष्टि की दिशा उस तल के अभिलंब से q कोण बनाए और हमारे नेत्र के चक्षुताल या तारा (pupil) का क्षेत्रफल अ (A) तथा दीप्त तल के किसी बिंदु से तारा पर प्रक्षिप्त प्रकाश की सीमा, घनकोण व (w) के अंदर हो, तो व = जहाँ र (r) उस तल से नेत्र की दूरी है। यदि नेत्र की दिशा में तल की प्रभावकारी कैंडिल शक्ति कq (Cq) प्रति इकाई क्षेत्र हो तो दस (d S) क्षेत्रफलवाले तल द्वारा नेत्र पर प्रक्षिप्त प्रकाश की मात्रा = कq . दस. व (Cq . d S. w)। लैंबर्ट के नियम के अनुसार कq = क0 कोज्या q), जहाँ क0 (C0) अभिलंब की दिशा में दृश्य तल की दीप्ति है।


title: प्रकाशमिति

text: पुन: मान ले कि किसी तल की प्रदीप्ति बq (Bq) है। उसके द्वारा प्रति इकाई प्रक्षेपित (projected) क्षेत्रतल पर उत्सर्जित कुल ज्योतीय फ्लक्स (total luminous flux) ज्ञात करने के लिये मान लें दस (d S) तल से q और (q +dq) कोणों के बीच चलनेवाला फ्लक्स दव (d w), किसी क्षण इकाई दूरी पार करता है। उस क्षण में यह फ्लक्स इकाई अर्धव्यास के एक गोले (Sphere) के, जिसका केंद्र तल दस (d S) का मध्य बिंदु है, भीतरी तल पर एक खंड (zone) से व्याप्त होगा जैसा चित्र 2 में प्रदर्शित है। इस खंड (zone) का क्षेत्रफल (2p sin q . dq) होगा। q की दिशा में दस (d S) का प्रक्षेप द स कोज्या q (d S cosq) होगा और इस प्रकार q तथा dq के बीच प्रति इकाई प्रेषित प्रकाश की मात्रा बq दस कोज्याq . dq 2p sin q dq) होगी इसलिये सभी दिशाओं में प्रति इकाई क्षेत्र में कुल प्रेषित प्रकाश की मात्रा


title: प्रकाशमिति

text: पूर्ण विसरक तलों के लिये बq (Bq) का मान स्थिर होता है। मान लो बq = ब (Bq = B), तो कुल प्रेषित प्रकाश की मात्रा


title: प्रकाशमिति

text: किसी प्रदीप्त तल की द्युति यदि 1/p कैंडिल शक्ति प्रति वर्ग-सेंटीमीटर होती है तो उसे एक लैबर्ट कहते हैं। इसी प्रकार 1/p कैंडिल शक्ति प्रति ईकाई वर्ग फुट की द्युति को एक फुट-लैंबर्ट कहते हैं।


title: प्रकाशमिति

text: स्टाइल्स और क्रफोर्ड ने पता लगाया कि नेत्र में पुतली (तारा) के केंद्र के निकट प्रविष्ट होनेवाला प्रकाश चाक्षुष अनुक्रिया (visual response) उत्पन्न कर सकने में अधिक प्रभावकारी होता है। इसका कारण यह है कि तार की परिमा (periphery) के निकट से होकर नेत्र के अंदर जानेवाली प्रकाश किरणें दृष्टिपटल (retina) पर अपेक्षाकृत अधिक तिरछी पड़ती हैं। इसलिये उनकी तीव्रता पूर्वकथित प्रकाश किरणों की अपेक्षा कम प्रतीत होती हैं। यह प्रभाव प्रदीप्ति की तीव्रता एवं प्रदीपन शक्ति के अध्ययन में विशेष सहायक होता है।


title: प्रकाशमिति

text: मान लीजिए, नेत्र एक किरणपुंज प्राप्त करता है और उसकी ऊर्जा नेत्रतारा में समरूप वितरित हो जाती है। स्टाइल्स क्रॉफोर्ड प्रभाव विद्यमान रहने पर दृष्टिपटल तक पहुँचनेवाले प्रभावी फ्लक्स नियमन के हेतु अ (a) क्षेत्रफल का नेत्रतारा (स्टाइल्स क्रॉफर्ड प्रभाव की उपस्थिति में) स अ (S. a) क्षेत्रफल के नेत्रतारा (स्टाइल्स क्रॉफर्ड प्रभाव की अनुपस्थिति में) के तुल्य होता है। 2 मिमी. व्यास के नेत्र तारा के लिये स्टाइल्स गुणांक स (S) का मान 0.95 होता है, किंतु 4 मिमी. व्यास के नेत्रतारा के लिये यह 0.82 तथा 6 मिम. व्यास के नेत्रतारा के लिये 0.66 होता है।


title: प्रकाशमिति

text: प्रकाश प्रणाली द्वारा निर्मित बिंब की ज्योतिर्मयता (luminance) एवं प्रदीप्ति (illumination) ¾ मान लीजिए, किसी प्रकाशिक तंत्र (optical system) के, जिससे दस (dS) तल क्षेत्र का बिंब द स' (ds') बन रहा हो, प्रवेशद्वार और निर्गमद्वार क्रमश: यप (E P) और य प' (E P') है तथा तल दस प्रकाशीय अक्ष (optic acis) के अभिलंबवत स्थित है। ऊपर वर्णित सूत्रानुसार उपर्युक्त प्रणाली में उ तथा उ+द अ (U और U+dU) कोणों चित्र 3. के बीच स्थित वलयखंड (annular zone) में प्रविष्ट होनेवाले फ्लक्स की मात्रा


title: प्रकाशमिति

text: जहाँ क (k) उपकरण का प्रकाश संचरण गुणांक (transmission factor) है। हेल्महोल्ट्स (Helmholts) सूत्र के अनुसार


title: प्रकाशमिति

text: जहाँ m और m ' क्रमश: वस्तु एवं बिंब स्थलों के अपवर्तनांक हैं तथा h और h' क्रमश: वस्तु एवं बिंब के रैखिक आकार हैं। यह देखा जा सकता है कि संबद्ध क्षेत्रतत्वों dS एवं dS' के लिए


title: प्रकाशमिति

text: यही फ्लक्स उ' (U') तथा उ' + द उ' (U+dU') कोणों के बीच में द स' क्षेत्र के परे जाता है। अतएव यंत्र में प्रविष्ट होनेवाला कुल फ्लक्स


title: प्रकाशमिति

text: स्मरणीय है कि उअ (U max) तथा उ1अ (U' max) क्रमश: आपाती एवं निर्गत फ्लक्सों के अधिकतम मान हैं। उपर्युक्त समीकरण के अनुसार बिंब की प्रदीप्ति


title: प्रकाशमिति

text: इससे यह स्पष्ट है कि फोटोग्राफी के कैमरे प्रभृति यंत्रों में जो पूर्णत: बिंब की कांति पर आश्रित होते हैं, लेंस प्रणाली का द्वारक या छिद्र (aperture) काफी बड़ा होना चाहिए।


title: प्रकाशमिति

text: प्रकाशस्रोतों के प्रदीपन सामर्थ्यों का तुलनात्मक अध्ययन करने के हेतु जिन उपकरणों की सहायता ली जाती है उन्हें ज्योतिर्मापी या प्रकाशमापी (photometers) कहते हैं। इन उपकरणों में एक पर्दे के तल या उसके किसी अंश को दो प्रकाशस्रोतों द्वारा प्रकाशित किया जाता है और उन्हें ऐसा समंजित किया जाता है कि दोनों प्रकाशस्रोतों द्वारा उत्पन्न प्रदीप्ति समान हो। ऐसी स्थिति में यदि एक प्रकाशस्रोत की प्रदीपन क्षमता क1 (C1) और पर्दे से दूरी द1 (d1) तथा दूसरे के लिये ये राशियाँ क्रमश: क2 (C2) और द2 (d2) हों तो


title: प्रकाशमिति

text: इस सिद्धांत का अनुसरण सर्वप्रथम रमफर्ड ने 1794 ई. में किया था, किंतु उनकी विधि अधिक उपयोगी नहीं सिद्ध हुई। सन् 1843 में बुन्सन ने एक अत्यंत उत्कृष्ट उपकरण का आविष्कार किया जो रमफर्ड द्वारा अनुसरित सिद्धांत पर ही आधरित था, किंतु उसमें दृष्टिगत प्रदीप्ति की तीव्रता का अनुमान के द्वारा निर्णय कर सकने के बदले सटीक निर्णय कर सकने की सुविधा थी।


title: प्रकाशमिति

text: दो प्रकाशस्रोतों की प्रदीपन क्षमता की तुलना के हेतु प्रयुक्त प्रारंभिक कोटि के ज्योतिर्मापियों में से यह एक है। इसके प्रारंभिक स्वरूप में दो अपारदर्शी छड़ों का प्रयोग किया जाता था, किंतु अब एक ही छड़ प्रयुक्त होती है। छड़ को दो प्रकाशस्रोतों से चित्र 4. में प्रदर्शित विधि से प्रकाशित किया जाता है और उनसे पर्दे पर उत्पन्न होने वाली छड़ की छाया जब समान दीप्ति की प्रतीत होती है तब तो यह मान लेना सर्वथा तर्कसंगत है कि प्रदीप्तियाँ समान हैं। यदि पर्दे पर प्रक्षेपित प्रकाश दोनों प्रकाशस्रोतों से समान कोण पर आपतित हो तो स्रोतों की प्रदीपन क्षमता पर्दे से उनकी दूरियों के वर्ग के व्युत्क्रमानुपाती होती है।


title: प्रकाशमिति

text: इस ज्योतिर्मापी में किसी पारदर्शी पदार्थ (सामान्यतया पैराफिन मोम) के दो सर्वसम पतले गुटके टिन की पत्तियों द्वारा परस्पर पृथक्कृत रखे होते हैं। दोनों तुलनीय प्रकाश स्रोतों को इस गुटके से इतनी दूर रखा जाता है कि गुटके के दोनों पार्श्व धरातल समान कांतियुक्त दृष्टिगोचर हों। इसमें कठिनाई यह होती है कि इस बात का निश्चय नहीं हो पाता कि दूरियाँ कहाँ से मापी जायें।


title: प्रकाशमिति

text: सर्वोत्कृष्ट ज्योतिर्मापी का निर्माण ल्युमर ब्रोड्हन ने किया था और उनके नाम पर उसे ल्युमर-ब्राड्हन ज्योतिर्मापी (Lummer Brodhun Photometer) कहा जाता है। इसकी रचना एवं कार्यविधि नीचे दिए गए चित्र 5 से समझी जा सकती है। प्रकाशस्रोत स1 और स2 से चलनेवाली प्रकाश की किरणें उत्तम विसरक (diffuser) अ के दोनों पार्श्वों पर पड़ती हैं। अ सामान्यतया प्लास्टर 'ऑव पेरिस' की चकती (disc) होता है। अ से विसरित प्रकाशकिरणें द1 ओर द2 से परावर्तित होती हैं और प्रिज्म प्रणाली प फ से होती हुई दूरदर्शी ल में जाती हैं। दूरदर्शी के दृष्टिक्षेत्र में अ के दोनों तलों की प्रदीप्ति कुछ वैसी ही दिखाई पड़ती है जैसा चित्र 5. (दृष्टिक्षेत्र का रूप) में प्रदर्शित है, प्रकाश स्रोतों की सापेक्षिक दूरियाँ इस प्रकार सम्मजित की जाती है कि दृष्टिक्षेत्र समरूप प्रदीप्त हो। तब अ से दोनों की दूरियाँ नाप ली जाती है।


title: प्रकाशमिति

text: सर्वोत्तम यथार्थ परिणाम प्रदायक यह प्रथम ज्योतिर्मापी है। इसमें एक खुरदुरे श्वेत कागज की चकती के केंद्र पर तेल बिंदु स्थापित कर उसे पारभासी (transluscent) बना दिया जाता है (चित्र 6.), उसके दोनों ओर तुलनीय प्रकाशस्रोतों को रखकर उनकी दूरियाँ इस प्रकार समंजित की जाती हैं कि पारभासी बिंदु या तेल-बिंदु तथा कागज का शेष अपारदर्शी भाग समा द्युति के दृष्टिगोचर हों। यदि अपारदर्शी भाग का परावर्तन गुणांक (reflection factor) र (r) हो तथा तैल बिंदु के परावर्तन एवं अपवर्तन गुणांक क्रमश: र' (r') तथा ट' (t') हो और दाहिनी और बाई ओर की प्रदीप्तियाँ क्रमश: यद (ER) और यब (EL) हों तो अपारदर्शी की प्रदीप्ति रयब/ p (r E1/p) तथा पारभासी अंश की प्रदीप्ति (र' यब + ट' यद)/ p [r' EL + t' E)/ p ] होगी।


title: प्रकाशमिति

text: जब दोनों स्रोतों को ज्योतिर्मापी के दोनों ओर रखने पर तथा बाई ओर से देखने पर दोनों तलों की दीप्तियाँ समान हो जाती हैं तो रयब = र' यब + ट' यद [r EL = r' EL + t' ER]


title: प्रकाशमिति

text: यदि ज्योतिर्मापी के दोनों तलों के लिये र और र' के मान समान हों और दाहिनी ओर से देखने पर ज्योतिर्मापी पट पर दीप्तियाँ समान हों तो


title: प्रकाशमिति

text: मान लीजिए प्रथम स्थिति में लैंपों की ज्योतिर्मापी शिर (Phootmetere head) से दूरियाँ क्रमश: दब (dL) तथा दद (DR) हों तो दूसरी स्थिति में ये दूरियाँ क्रमश: द' ब (d' L) तथा द' द (d' R) दों तो अभिलांबिक आपतन के लिये


title: प्रकाशमिति

text: यदि ज्योतिर्मापी-शिर दोनों ओर से आपाती प्रकाश की किरणों के समक्ष सममित (symmetrical) स्थित नहीं है तो उपर्युक्त विधि दोनों ओर बारी बारी से व्यवहृत की जाती है और दोनों ओर से प्राप्त प्रदीप्ति तीव्रताओं के अनुपातों का ज्यामितीय मध्यमान (geometric mean) ले लिया जाता है।


title: प्रकाशमिति

text: इस शीर्षक के अंतर्गत वे सभी ज्योतिर्मितीय विधियाँ (Photometic methods) आती हैं जिनसे खगोलीय पिंडों (celestial bodies) का फोटोग्राफ लिया जाता है और उनकी द्युतियों की तुलना की जाती है। इन तुलनात्मक परिमाणों से प्रत्येक तारे के कांतिमान (magnitude) की गणना की जाती है और उसके लिये कांतिमान अंतर (magnitude difference) का ज्ञान प्राप्त किया जाता है। तारों का, पहले एक पट्टिका (plate) पर फोटो चित्र लिया जाता है। इसके पश्चात् दूरदर्शी (telescope) को थोड़ा सा घुमाया जाता है और प्रकाश घटन (light reduction) की किसी विधि का, जिसके लिये घटन अनुपात (reduction ratio) ज्ञात होता है, प्रयोग कर उस तारे के पार्श्वस्थ क्षेत्र का पुन: फोटो चित्र लिया जाता है। दोनों बार प्रभासन (exposure) की अवधि एक ही रहती है। डेवलप करने के अनंतर प्लेट पर प्रत्येक तारे के दो सन्निकटस्थ बिंब प्राप्त होते हैं। इन्हें क्रमश: पूर्ण एवं न्यूनीकृत (reduced) बिंब कहते हैं। अब प्लेट पर दो तारे ऐसे चुने जाते हैं कि एक का पूर्ण बिंब दूसरे के न्यूनीकृत बिंब के बराबर हो उनके बीच कांतिमानों के अंतर को कांतिमान अंतर (Magnitude difference) दम (D m) कहते हैं। जहाँ दम (D m) घटन अनुपात के लघुगणक (logarithm) का 2.5 गुना होता है। यदि इस प्रक्रिया को अन्य तारों के लिये चलाते रहें तो दृष्टिक्षेत्र (field of vision) के सभी तारों का एक ऐसा क्रम प्राप्त होगा जिसमें प्रत्येक अग्रवर्ती (preceding) तारे का कांतिमान पश्चवर्ती (succeeding star) के कांतिमान से D m कम होगा। ऐसे कतिपय क्रमों का चुनाव करके एक लेखा चित्र का अंकन किया जा सकता है, जिससे बिंब की माप (image measure) का संबंधी तारे तथा किसी चुने हुए तारे के कांतिमानों के अंतर में संबंध हो जायगा।


title: प्रकाशमिति

text: यह उपर्युक्त सिद्धांत पर ही आधृत ज्योतिर्मिति की एक अत्यंत उत्कृष्ट एवं कौशलयुक्त शाखा है जिसमें किसी नीहारिका के कांतिमान का मान ज्ञात किया जाता है। इस मापनक्रम में नीहारिका को एक तारे के सदृश माना जाता है और यह ध्यान रखा जाता है कि नीहारिका का सारा प्रकाश दूरदर्शी में प्रविष्ट हो और वैसा ही प्रभाव उत्पन्न करे जैसा एक तारे से आगत प्रकाश द्वारा उत्पन्न होता है।


title: प्रकाशमिति

text: स्पेक्ट्रमी ज्योतिर्मिति या स्पेक्ट्रोफोटोमीट्री (Spectrophotometry) ¾ इस प्रकार की ज्योतिर्मिति प्रकाश के केवल एक अत्यंत लघु तरंग दैर्घ्य विस्तार (range of wavelength) का प्रयोग करके विभिन्न तरंगदैर्घ्य विस्तारों में किसी विचारणीय तारे के कांतिमानों का अध्ययन किया जाता है। इससे नक्षत्रीय स्पेट्रम (stellar spectra) में वर्णक्रमी ऊर्जा वितरण का अध्ययन करने में अत्यंत महत्वपूर्ण सहायता मिलती है।


title: धीरज धूपर

text: धीरज धूपर (जन्म; 1984 दिल्ली) एक भारतीय अभिनेता है इन्होंने कई भारतीय हिन्दी धारावाहिकों में अभिनय किया है। साल २०१७ से ये एकता कपूर की निर्मित धारावाहिक कुंडली भाग्य में क्रिकेटर "करन लूथरा" का किरदार निभा रहे थे।


title: नीपर

text: नीपर नदी () यूरोप की एक प्रमुख नदी है, जो रूस के सोमोलेंस्क नामक स्थान के पास से निकल कर रूस, बेलारूस और युक्रेन में बहने के बाद काला सागर मे गिरती है। यह बेलारूस और युक्रेन की सबसे लंबी नदी है और पूरे यूरोप की नदियों में लंबाई के मामले में इसका चौथा स्थान है।


title: नीपर

text: यह नदी, इसके ऊपर स्थित जलविद्युत केन्द्रों के लिए जानी जाती है। नीपर नदी एक महत्वपूर्ण जलमार्ग भी है। नीपर-बग नहर द्वारा यह यूरोप के अन्य नहरी जलमार्गों से भी जुड़ी है। जलमार्ग के रूप में इस नदी का महत्व बेलारूस और युक्रेन के लिए है।


title: कोट्टयम

text: कोट्टयम (Kottayam) भारत के केरल राज्य के कोट्टयम ज़िले में स्थित एक नगर है। यह ज़िले का मुख्यालय भी है। इसके पूर्व में पश्चिमी घाट की पहाड़ियाँ और पश्चिम में वेम्बनाड झील स्थित है। कोट्टयम मीनाचिल नदी की द्रोणी में राज्य की राजधानी, तिरुवनन्तपुरम, से 150 किमी उत्तर में बसा हुआ है।


title: कोट्टयम

text: केरल का कोट्टयम नगर अद्वितीय विशेषताओं को अपने में समेटे एक अनोखा पर्यटन स्थल है। 2204 वर्ग किमी क्षेत्र में फैला यह शहर प्राकृतिक सुंदरता के अदभूत नजारे पेश करता है। इसके पूर्व में ऊंचे पश्चिमी घाट और पश्चिम में वेम्बानद झील और कुट्टानाद में धान के खेत कोट्टयम की खूबसूरती में चार चांद लगाते हैं। इस स्थान को लैंड ऑफ लैटर्स, लेटेक्स और झील की उपाधियां दी जाती है।


title: कोट्टयम

text: कोट्टयम में ही मलयालम की पहली प्रिटिंग प्रेस लगाई गई थी। इस प्रिटिंग प्रेस की स्थापना एक ईसाई बैंजामिन बैली ने 1820 ई. मे की थी। कोट्टयम केरल की सांस्कृतिक, सामाजिक और शैक्षणिक गतिविधियों का सही रूप में चित्रण करता है। कोट्टयम का महत्व द्वितीय चेरा साम्राज्य से बढा। चेरा साम्राज्य का इस जगह पर विशेष प्रभाव था। महाराजा मार्तण्ड वर्मा ने केरल के शासक के रूप में यहां गहरी छाप छोड़ी। अपने पूर्ववर्ती शासकों द्वारा स्थापित वेम्बोलीनाडु पर उसने विजय प्राप्त की। समय के साथ-साथ कोट्टयम का राजनैतिक और अन्य दृष्टियों से महत्व बना रहा।


title: कोट्टयम

text: कोट्टयम से 12 किमी दूर पश्चिम में कुमारकोम गांव में खूबसूरत पक्षी अभयारण्य है। वेम्बानद झील के किनारे बसा यह अभयारण्य पक्षीविज्ञानियों के लिए स्वर्ग है। यह अभ्‍यारण्‍य 14 एकड में फैला हुआ है। इग्रेट, डारटरहेरोन्स, टील, वाटरफाउल, कुक्कु, जंगली बत्तख, साइबेरियन स्टोर्क जैसे प्रवासी पक्षी यहां दिखाई पड़ते है।


title: कोट्टयम

text: कोट्टयम में नदियों और नहरों की विस्तृत श्रृंखला है। ये नदियों और नहरें वेम्बानद झील में मिलकर उसका विस्तार करती हैं। झील के ठहरे हुए पानी में बोटिंग, फिशिंग और सैर-सपाटे की उचित व्यवस्था है। ओणम पर्व के मौके पर पर यहां नौकायन प्रतियोगिता आयोजित की जाती है। इस दौरान झील में एक साथ सैकड़ों लोगों को चप्पू चलाते देखा जा सकता है।


title: कोट्टयम

text: कुरूशुमाला की मुरूगन पहाड़ियों से कुछ कदमों की दूरी पर शानदार गुफाएं हैं। कहा जाता है कि मदुरै की शाही वंश जब पूंजर जाता था जब इन गुफाओं में आराम करता था। गुफा के भीतर पत्थरों को काटकर सीढियों और सोफानुमा आकृति दी गई है। इनमें मदुरै मीनाक्षी, अवयप्पा मुरूगन, कन्नाकी और हथियारों की प्रतिमाएं उकेरी गई हैं।


title: कोट्टयम

text: यह महल अतीत के राजसी ठाठबाट और धन संपदा का जीता जागता प्रमाण है। महल में प्राचीन काल का उत्कृष्ट फर्नीचर विशेषकर एक लकड़ी से बनाई गई सुंदर पालकी को देखा जा सकता है। पत्थरों को काटकर बनाए गए दीप, नटराज की आकर्षक प्रतिमा, हथियारों की आकृतियों के अतिरिक्त अन्‍य प्राचीन वस्‍तुओं का संग्रह यहां रखा गया है।


title: कोट्टयम

text: कोट्टयम का यह शिव मंदिर दक्षिण भारतीय शैली में बना है। मंदिर की दीवारों पर की गई चित्रकारी आकर्षण का केन्द्र हैं। मंदिर का निजी कमरा महाकाव्यों में प्रस्‍तुत दृश्यों से सजाया गया है। मार्च के माह में यहां वार्षिक पर्व मनाया जाता है जो बड़ी संख्या में श्रद्धालुओं को आकर्षित करता है।


title: कोट्टयम

text: यह चर्च 1550 ई. में बनवाया गया था। यह चर्च नगर से 4 किमी दूर उत्तर पश्चिम में थाजहथंगुड़ी में स्थित है। सेन्ट मैरी को समर्पित यह चर्च आठवीं शताब्दी के दो क्रॉस के लिए प्रसिद्ध है जिसमें पहलवी अभिलेख मुद्रित हैं। ये अभिलेख ईसाई धर्म के भारत में आगमन के वक्त का समझा जाता हैं।


title: कोट्टयम

text: अपनी वास्तुकारी के लिए लोकप्रिय यह मस्जिद तीर्थयात्रियों का प्रमुख केन्द्र है। ताजहथंगड़ी में स्थित एक हजार साल पुरानी इस मस्जिद को मलिक दीनार ने बनवाया था।


title: कोट्टयम

text: यह स्थान ईसाई लोगों का प्रमुख केन्द्र है। यहां सेन्ट जोसफ का मठ स्थित है। मन्नानम वह स्थान है जहां भारत की सबसे प्राचीन प्रिंटिंग प्रैस लगाई गई थी। केरल के सबसे प्राचीन अखबार यही से मुद्रित होते हैं।


title: कोट्टयम

text: कोट्टयम-कुमाली रोड़ पर समुद्र तल से 2500 फीट ऊंचाई पर पांचालीमेडू स्थित है। कहा जाता है कि पांडव यहां रहते थे। कहा जाता है कि यहां मंदिर के पास एक तालाब है जहां पाडवों की पत्नी पांचाली स्नान करती थी।


title: कोट्टयम

text: कोट्टयम-कुमाली रूट पर कुट्टकानम और मुरिन्जापुहा के बीच स्थित यह जल प्रपात वलमजामकानम के नाम से भी जाना जाता है। कोट्टयम से तीन घंटे की बस यात्रा के बाद यहां पहुंचा जा सकता है। कुट्टीकानम से केसरी जल प्रपात जाना हो तो ट्रैकिंग के माध्यम से प्रकृति को करीब से देखा जा सकता है।


title: कोट्टयम

text: यहां से सबसे नजदीक कोच्चि एयरपोर्ट है जो 80 किमी दूर है। कोच्चि से बस या टैक्सी के माध्यम से कोट्टयम पहुंचा जा सकता है।


title: कोट्टयम

text: कोट्टयम मुख्य केन्द्रीय रोड़ पर स्थित है। जो त्रिवेन्द्रम से अंगामाली तक जुड़ा हुआ है। केरल राज्य सड़क परिवहन निगम की बस द्वारा कोट्टयम पहुंचा जा सकता है। साथ ही कोच्चि, त्रिवेन्द्रम, एलिपे, थेक्काडी, कोलाम, बैंगलोर आदि शहरों से भी कोट्टयम के लिए नियमित रूप से बस चलती हैं।


title: हत्ती

text: हत्ती या हित्ती प्राचीन खत्तियों (हित्ताइत) की जाति और भाषा है। भाषा के रूप में खत्ती हिंद-यूरोपीय परिवार की है परंतु उसकी लिपि प्राचीन सुमेरी-बाबुली-असूरी है और उसका साहित्य अक्कादी (असूरी-बाबुली) अथवा उससे भी पूर्ववर्ती सुमेरी से प्रभावित है।


title: हत्ती

text: तुर्की (एशियाई) साम्राज्य के एक बड़े भाग के स्वामी खत्ती थे, जिनका अपना साम्राज्य था। वह साम्राज्य मध्यपूर्व के साम्राज्यों में (ई. पू. 17वीं-12वीं सदियों में) तीसरा स्थान रखता था। उससे बड़े साम्राज्य अपने अपने राज्य में केवल मिस्रियों और असूरीबाबुलियों के ही रहे थे। खत्तियों का लोहा, उनके उत्कर्षकाल में, बाबुलियों और मिस्रियों दोनों में माना। फिलिस्तीन, लघुएशिया, सीरिया और दजला फरात के द्वाबे पर दीर्घकाल तक उनका दबदबा बना रहा। उनका पहला साम्राज्यकाल 17वीं से 15वीं सदी ई. पू. तक रहा और दूसरा 14वीं से 12वीं सदी ई. पू. तक। मिस्री फ़राऊन रामसेज़ से उनका दीर्घकाल तक युद्ध होता रहा था और अंत में दोनों में संधि हुई। उनके भेजे शिष्टमंडल का स्वागत करते समय रामसेज़ ने तोरस पर्वत के पार हिमपात के परिवेश में बसनेवाले खत्तियों पर बड़ा आश्चर्य प्रकट किया था।


title: हत्ती

text: जर्मन पुराविद् ह्य गो विंक्लर ने प्राचीन खत्ती राजधानी बोगाज़कोइ (प्राचीन का आधुनिक प्रतिनिधि) से खोदकर बीस हजार ईंटें और पट्टिकाएँ निकाल दीं। इनपर कीलाक्षरों में प्राचीनतर अन्यों का और स्वयं खत्तियों का साहित्य खुदा था। भारत के लिए इन ईंटों का बड़ा महत्व था क्योंकि वहीं मिली 14वीं सदी ई. पू. की एक पट्टिका पर ऋग्वेद के इंद्र, वरुण, मित्र, नासत्यों के नाम पादपाठ में खुदे मिले थे। यह पट्टिका खत्ती मितन्नी दो राष्ट्रों के युद्धांतर का संधिपत्र थी जिसपर पुनीत साक्ष्य के लिए इन देवताओं के नाम दिए गए थे। इस अभिलेख में आर्यों के संक्रमण ज्ञान पर प्रभूत प्रकाश पड़ा है।


title: हत्ती

text: ई. पू. की तृतीय सहस्राब्दी में कभी खत्तियों का लघुएशिया के पूर्वी भाग में प्रवेश हुआ और उन्होंने स्थानीय अनार्य संस्कृति की अनेक बातें सीखकर अपना लीं। खत्तियों का इस प्रकार अनेक भाषाओं और साहित्यों से संपर्क था और उन्होंने उनसे अपना ज्ञानभंडार भरा। बोगज़कोइ से मिली एक पट्टिका पर बराबर कालम बनाकर उनमें सुमेरी, अक्कादी, खत्ती आदि भाषाओं के शब्दपर्याय दिए हुए हैं। संसार के प्राचीनतम बहुभाषी शब्दकोशों में इसकी भी गणना है। अनेक बार तो बाबुली आदि साहित्यों के लिपिपाठ खत्तीसमानांतर अनूदित साहित्य से शुद्ध किए गए हैं। प्रसिद्ध सुमेरीबाबुली काव्य गिल्गमेशे के अनेक अंश, जो मूल पट्टिकाओं के टूट जाने से नष्ट हो गए थे, खत्ती पट्टिकाओं के मिलान से ही पूरे किए गए हैं।


title: हत्ती

text: खत्ती ऐतिहासिक साहित्य का अधिकांश राजवृत्तों से भरा है। लेखक वृत्तगद्य की साहित्यिक शैली में वृत्त लिखते थे और उनके नीचे अपना हस्ताक्षर कर देते थे। इन वृत्तों में अनेक प्रकार का ऐतिह्य है - असुरी-बाबुली-मिस्री राजाओं और सम्राटों के साथ सुलहनामे और अहदनामे, राजघोषणाएँ और राजकीय दानपत्र, नगरों के पारस्परिक विवादों में मध्यस्थता और सुलह, विद्रोही सामंतों के विरुद्ध साम्राज्य के अपराध परिगणन, सभी कुछ इन खत्ती अभिलेखों में भरा पड़ा है। इनमें विशेष महत्व के वे अगणित पत्र हैं जो खत्ती सम्राटों ने अन्य समकालीन नरेशों को लिखे थे या उनसे पाए थे। इन पत्रों को साधारणत: अमरना के टीले (तेल-एल-एमरना) के पत्र कहते हैं। प्राचीन काल की यह पत्रनिधि सर्वथा अद्वितीय और अनुपम है। इन पत्रों में एक बड़े महत्व का है। उसे खत्तियों के राजा शुप्पिलुलिउमाश के पास मिस्र की रानी ने भेजा था। उसमें रानी ने लिखा था कि खत्ती नरेश कृपया अपने एक पुत्र को उसका पुत्र बनने के लिए भेज दें। कुछ काल बाद इस निमित्त राजा का एक पुत्र मिस्र भेजा गया। परंतु मिस्रियों ने उसे शीघ्र पकड़कर मार डाला।


title: हत्ती

text: बोगजकोइ के उस भांडार से एक बड़ा महत्वपूर्ण खत्ती और मिस्र के बीच अंतरराष्ट्रीय संधिपत्र उपलब्ध हुआ। जब खत्ती नरेश मुत्तालिश की सेनाओं ने मिस्री विजेता रामसेज द्वितीय की सेनाओं को 1288 ई. पू. में एक देश के युद्ध में बुरी तरह पराजित कर दिया तब मुत्तालिश के उत्तराधिकारी खत्तुशिलिश तृतीय और मिस्रराज के बीच संधि हुई। उसमें तय पाया कि मिस्र और खत्ती साम्राज्य के बीच बराबर मैत्री और पारस्परिक शांति बनी रहेगी। ई. पू. 1272 में य अहदनामा लिख डाला गया। अहदनामा चाँदी की पट्टिका पर खुदा है और उसमें 18 पैराग्राफ हैं। खोदकर वह रामसेज के पास भेजा गया था। उसकी मुख्य शर्तें इस प्रकार थीं - दोनों में से कोई दूसरे पर आक्रमण न करेगा, दोनों पक्ष दोनों साम्राज्यों के बीच की पहली संधियों का फिर से समर्थन करते हैं, दोनों शत्रु के आक्रमण के समय एक दूसरे की सहायता करेंगे, विद्रोही प्रजा के विरुद्ध दोनों का सहयोग होगा और राजनीतिक भगोड़ों का दोनों परिवर्तन कर लेंगे। यह संधि इतनी महत्वपूर्ण समझी गई कि मिस्रों और खत्ती रानियों ने भी संधि की खुशी में एक दूसरे को बधाई के पत्र भेजे। पश्चात् खत्ती नरेश की कन्या मिस्र भेजी गई जो रामसेज द्वितीय की रानी बनी।


title: हत्ती

text: बोगजकोइ की पट्टिकाओं पर प्राय: 200 पैरों के खत्ती कानून की धाराएँ खुदी हैं। साधारणत: खत्तियों की दंडनीति असूरी, बाबुली, यहूदी दंडनीति से कहीं मृदुल थी। प्राणदंड अथवा नाक कान काटने की सजा शायद ही कभी दी जाती थी। कुछ यौनापराध संबंधी दंड तो इतने नगण्य थे कि खत्तियों की आचारचेतना पर विद्वानों को संदेह होने लगता है। उस विधान का एक बड़ा अंश राष्ट्र के आर्थिक जीवन से संबंध रखता है। उससे प्रगट है कि वस्तुओं के मूल्य, नाप तौल के पैमाने, बटखरे आदि निश्चित कर लिए गए थे। कृषि और पशुपालन संबंधी प्रधान समस्याओं का उसमें आश्चर्यजनक मृदु हल खोजा गया है। उसमें कानून और न्याय के प्रति प्रकटित आदर वस्तुत: अत्यंत सराहनीय है। अनेक अभिलेखों में महार्ध धातुओं के प्रयोग, युद्धबंदियों के प्रबंध, चिकित्सक, शालिहोत्र आदि पर खत्ती में प्रचुर साहित्य उपलब्ध है। मध्यपूर्व में संभवत: पहले पहल अश्व का प्रयोग शुरु हुआ। उस दिशा में अश्वविज्ञान पर पहला साहित्य शायद खत्तियों के आर्य पड़ोसी मितन्नियों ने प्रस्तुत किया। उनसे खत्तियों ने सीखा फिर पड़ोसियों तथा उत्तरवर्ती सभ्यताओं को वे उसे सिखा गए।


title: हत्ती

text: खत्तियों के साहित्यभंडार में सबसे अधिक भाग धर्म का मिला है। खत्तियों के देवताओं की संख्या विपुल थी और प्राय: छह अन्याधारों से वे लिए गए थे। ऊपर संधिपत्रों पर देवसाक्ष्य का उल्लेख किया जा चुका है। इन्हीं संधिपत्रों पर देवताओं के नाम खुदे हैं जो सुमेरा, बाबुली, हुर्री, कस्सी, खत्ती और भारतीय हैं। इन देवताओं के अतिरिक्त खत्ती आकाश, पृथ्वी, पर्वतों, नदियों, कूपों, वायु और मेघों की भी आराधना करते थे, जैसा उनके इस धार्मिक साहित्य के सन्दर्भों से प्रमाणित है।


title: हत्ती

text: पौराणिक आनुवृत्तिक साहित्य में प्राधान्य उनका है जो सुमेरी बाबुली से ले लिए गए हैं। खत्तियों में बाबुली आधार से अनूदित "गिल्गमेश" महाकाव्य बड़ा लोकप्रिय हुआ उस काव्य के अनेक खंड अक्कादी, खत्ती और हुर्री में लिखे बोगजकोइ के उस भंडार में मिले थे। हुर्री में लिखे "गिल्गमेश के गीत" तो पंद्रह से अधिक पट्टिकाओं पर प्राप्त हुए थे। खत्तियों से ही ग्रीकों ने गिल्गमेश का पुराण पाया। खत्तियों के उस धार्मिक साहित्य में अक्कादी साहित्य की ही भाँति सूत्र और गायन थे। मंदिरों आदि में होनेवाली यज्ञादि क्रियाओं को नर और नारी दोनों ही प्रकार के पुरोहित संपन्न करते थे। दोनों के नाम अनुष्ठानों में लिखे जाते थे। अनुष्ठान मंत्रदोष, प्रायश्चित्त आदि के संबंध के थे। अपनी संस्कृति के निर्माण में जितना योग अन्य संस्कृतियों से सर्वथा उदार भाव से खत्तियों ने लिया उतना संभवत: किसी और जाति ने नहीं। कोशनिर्माण का एक प्रयत्न उन्होंने ही अनेक भाषाओं के पर्याप्त एक साथ समानांत स्तंभों में लिखकर किया। विविध भाषाओं के समानांतर पर्यायों से ही भाषाविज्ञान की नींव की पहलीं ईंट रखी जा सकी। वह ईंट खत्तियों ने प्रस्तुत की। खत्तियों के अंतकाल में आर्य ग्रीकों (एकियाई दोरियाइ) के आक्रमण ग्रीस पर हुए और लघुएशिया पर भी उनका दबदबा धीरे धीरे बढ़ा जब उन्होंने त्राय का प्रसिद्ध ऐतिहासिक नगर नष्ट कर दिया।


title: राग हंसध्वनि

text: राग हंसध्वनि कनार्टक पद्धति का एक राग है जो आजकल उत्तर भारत मे भी काफी प्रचलित है। इसके थाट के विषय में दो मत हैं कुछ विद्वान इसे बिलावल थाट तो कुछ कल्याण थाट जन्य भी मानते हैं। इस राग में मध्यम तथा धैवत स्वर वर्जित हैं अत: इसकी जाति औडव-औडव मानी जाती है। सभी शुद्ध स्वरों के प्रयोग के साथ ही पंचम रिषभ,रिषभ निषाद एवम षडज पंचम की स्वर संगतियाँ बार बार प्रयुक्त होती हैं। इसके निकट के रागो में राग शंकरा का नाम लिया जाता है। गायन समय रात्रि का द्वितीय प्रहर है।


title: भारतीय सब्जी अनुसंधान संस्थान, वाराणसी

text: भारतीय सब्जी अनुसंधान संस्थान, वाराणसी, भारतीय कृषि अनुसंधान परिषद, नई दिल्ली का एक घटक संस्थान है। सब्जियों की महत्ता को देखते हुए वर्ष 1992 में सातवीं पंचवर्षीय योजना के अंतगर्त सब्जी अनुसंधान परियोजना निदेशालय के रूप में इसकी स्थापना वाराणसी में की गई। निदेशालय के वृहद कार्य क्षेत्र, उपलब्धियां एवं सब्जी पर अनुसंधान की आवश्यकता को ध्यान में रखते हुए, 17 अगस्त, 1999 को इसे राष्ट्रीय संस्थान “भारतीय सब्जी अनुसंधान संस्थान” के रूप में मान्यता प्रदान की गई।


title: भारतीय सब्जी अनुसंधान संस्थान, वाराणसी

text: यह संस्थान, 150 एकड़ में वाराणसी से दक्षिण-पश्चिम दिशा में शहँशाह पुर (अदलपुरा के निकट) में वाराणसी स्टेशन से 20 तथा बाबतपुर हवाई अड्डे से लगभग 40 कि॰मी॰ की दूरी पर स्थित है।


title: भारतीय सब्जी अनुसंधान संस्थान, वाराणसी

text: भारत में पूरी तरह सब्जी अनुसंधान पर समर्पित यह अकेला संस्थान है जहां सब्जी की नई उन्नतशील किस्मे, उनकी सस्य प्रोद्योगिकी एवं कीट तथा बीमारियों के प्रभावकारी नियंत्रण के लिए अनुसंधान कार्य किया जा रहा है। इसके साथ-साथ सब्जियों की अनुमोदित किस्मों का प्रजनक बीज का उत्पादन भी किया जा रहा है l संस्थान द्रारा विकसित इन तकनीकों को अग्रिम पंक्ति प्रदर्शन, किसान गोष्ठी, प्रशिक्षण, किसान मेला आदि के माध्यम से किसानों तक पहुंचाया जाता है।


title: नीतीश कटारा हत्याकांड

text: नीतीश कटारा दिल्ली में 25 वर्षीय भारतीय कारोबार  कार्यकारी  थी, जिसकी विकास यादव, प्रभावशाली आपराधिक-राजनीतिज्ञ डीपी यादव के बेटे ने, 17 फ़रवरी 2002 के शुरुआती घंटों में हत्या कर दी गई थी। नीतीश ने हाल ही में  मैनेजमेंट टेक्नोलॉजी, गाजियाबाद, संस्थान से स्नातक की उपाधि प्राप्त की थी जहां वह अपने सहपाठी, भारती यादव, विकास की बहन के साथ प्यार में पड़ गया था,। निचली अदालत ने नीतीश की हत्या को आनर किलिंग माना क्योंकि परिवार को उनके रिश्ते को स्वीकार नहीं किया था।  कोर्ट ने विकास और विशाल यादव को दोषी पाया था  बाद में 30 मई 2008 को निचली अदालत ने उन्हें उम्रकैद की सज़ा दी।<ref name="S.C. No. 78/2002"></ref> 2 अप्रैल 2014 को दिल्ली उच्च न्यायालय ने अभियुक्त को आजीवन कारावास के निचली अदालत के फैसले को बरकरार रखा।<ref name="Crl.A. 741/2008"></ref> 6 फ़रवरी 2015 को मौत की सज़ा पर फिर से अपील पर दिल्ली उच्च न्यायालय ने प्रेषण के बिना 25 साल के सश्रम आजीवन कारावास की सज़ा के रूप में , विस्तारित किया।<ref name="Crl.A. 741/2008"></ref> 9 सितंबर, 2015 को भारत के सर्वोच्च न्यायालय ने विशाल और विकास यादव के लिए सज़ा को बढ़ा कर मौत की सज़ा की मांग करती नीलम कटारा की याचिका को खारिज कर दिया।


title: कण

text: भौतिकी में कण (particle) किसी पदार्थ के एक छोटे आकार के टुकड़े को कहते हैं। कणों का आकार ऐसा हो सकता है जो मानवों को दृष्टिगोचर हो (जैसे कि दैनिक जीवन में नमक या धूल के कण) अथवा इतना छोटा भी हो सकता है कि उसे देखने के लिए सूक्ष्मदर्शी की अवश्यकता हो।


title: विलियम वेडरबर्न

text: सर विलियम वेडरबर्न (William Wedderburn ; 25 मार्च 1838 - 25 जनवरी 1918) भारत में अंगरेजी राज के समय सेवारत एक स्कॉटिश सिविल सेवक और राजनीतिज्ञ थे। उन्होंने अपने कामकाजी करियर के दौरान किसानों की समस्याओं को हल करने के लिए बैंकिंग सुधार लाने का प्रयास किया। सुधारों में समर्थन पाने में सफलता नहीं मिलने पर उन्होने सेवानिवृत होकर भारतीय राष्ट्रीय कांग्रेस को स्थापित करने में सहायता की एवं स्थानीय स्व-शासन का समर्थन किया।करने के लिए सेवानिवृत्त हुए।


title: फाज़िल्का जिला

text: फाजिल्का जिला का गठन 27 जुलाई 2011 को पंजाब के फिरोज़पुर ज़िले को विभाजित कर किया गया। यह पंजाब का 22वाँ ज़िला बना। इसके अन्तर्गत 314 सम्मिलित हैं। जब फाज़िल्का ज़िला बना उसी तिथि को गुरदासपुर ज़िले का भी विभाजन करके पठानकोट ज़िला बनाया गया।


title: फाज़िल्का जिला

text: ज़िले की पश्चिमी सीमा के पार पाकिस्तान है। इसके दक्षिण में राजस्थान, पूर्व में फिरोजपुर जिला और उत्तर में श्री मुक्तसर साहिब ज़िला है। फाज़िलका जिले की जलवायु चरम है। गर्मियों में बहुत गर्म और सर्दियों बहुत ठंड पड़ती है। जिले में पानी सतलुज नदी के माध्यम से आता है और पाकिस्तान की ओर बह जाता है।


title: फाज़िल्का जिला

text: भारत की १९६१ की जनगणना में, फिरोजपुर जिले के फाजिल्का तहसील का ६०.२% भाग हिन्दी भाषी के रूप में पंजीकृत उनकी भाषा केवल ३९.४% है जो पंजाबी के रूप में पंजीकृत है।


title: कुंवर चूड़ा

text: कुंवर चुण्डा सिसोदिया मेवाड़ के महाराणा लाखा के  बड़े  पुत्र थे । महाराणा लाखा का वृद्धावस्था में मंडोर के राव रणमल राठौड़ की बहन हंसा बाई के साथ विवाह हुआ और लाखा के बड़े पुत्र चूडा़ ने मेवाड़ का राज्य हंसाबाई की होने वाली संतान को देने की भीष्म प्रतिज्ञा की । हंसा बाई ने मोकल को जन्म दिया  ! महाराणा लाखा की मृत्यु के बाद चूडा़ ने मोकल को राज्य सिंहासन पर बैठाया।


title: कुंवर चूड़ा

text: रघुकुल में या तो रामचंद्र ने पितृ भक्ति के कारण ऐसा उदाहरण दिखलाया या फिर  चूड़ा सिसोदिया ने ।माण्डू के शासक हुशंगशाह द्वारा निवासित जीवन के दौरान चूड़ा को रावत की उपाधी दी गयी।


title: बाग़ी 3

text: बाग़ी 3 अहमद खान द्वारा निर्देशित एक आगामी भारतीय एक्शन ड्रामा फिल्म है। साजिद नाडियाडवाला द्वारा नाडियाडवाला ग्रैंडसन एंटरटेनमेंट के तहत निर्मित और फॉक्स स्टार स्टूडियो द्वारा वितरित, यह "बाघी" (2016) और "बाघी 2" (2018) का आध्यात्मिक सीक्वल है। "बाघी 3" में टाइगर श्रॉफ, रितेश देशमुख और श्रद्धा कपूर हैं। यह 2012 की तमिल फिल्म "वेट्टाई" की आधिकारिक रीमेक है। श्रद्धा कपूर फिल्म में एक एयर होस्टेस की भूमिका निभा रही हैं।


title: बाग़ी 3

text: फिल्म की प्रमुख फोटोग्राफी 12 सितंबर 2019 को मुंबई में शुरू हुई। यह 6 मार्च 2020 को सिनेमाघरों में रिलीज हुई थी।


title: कृषि रसायन

text: कृषि रसायन (Agricultural chemistry) रसायन विज्ञान की वह शाखा है जिसका संबन्ध कृषि से है। इसमें रसायन विज्ञान और जैवरसायन दोनो का अध्ययन किया जाता है।


title: राजेश मसाला

text: उद्योगपति राजेश अग्रहरि एवं चन्द्रमा देवी अग्रहरि, जो अमेठी नगर पालिका की अध्यक्षा भी हैं, वें राजेश मसाला के डायरेक्टर हैं।


title: राजेश मसाला

text: इसकी स्थापना १९९७ में अग्रहरी मसाला उद्योग के बैनर तले किया गया था। इसका मुख्यालय अमेठी, उत्तर प्रदेश में हैं।


title: राजेश मसाला

text: राजेश मसाला के डायरेक्टर राजेश अग्रहरि जो स्वयं एक समाजवादी पार्टी राजनैतिक दल के नेता थे, उन्हें मुख्यमंत्री अखिलेश यादव ने अनुशासन हीनता तथा पार्टी विरुद्ध गतिविधियों में संलिप्त होने के कारण उन्हें जून २०१४ में समाजवादी पार्टी से ६ साल के लिए निष्काषित कर दिया।


title: एलन वॉकर

text: एलन वॉकर का जन्म २४ अगस्त १९९७ को नॉर्थम्प्टन (इंग्लैंड) में हुआ | एलन को मुख्यतः उनके गाने "faded" के लिए जाना जाता है |


title: एलन वॉकर

text: एलन "Hilde Omdal Walker" जो की नॉर्वे की निवासी हैं तथा "Philip Alan Walker" जो की इंग्लैंड के निवासी हैं के बेटे हैं | जन्म के समय, उन्हें अपने पैतृक मूल के आधार पर नॉर्वे और यूनाइटेड किंगडम दोनों में दोहरी नागरिकता प्रदान की गई थी ।दो साल की उम्र में, वह अपने माता-पिता और भाई-बहनों के साथ, बर्गन , नॉर्वे चले गए । वॉकर का जन्म दो भाई-बहनों के साथ हुआ, एक बड़ी बहन, कैमिला, इंग्लैंड में पैदा हुई और एक छोटा भाई, एंड्रियास, नॉर्वे में पैदा हुआ ।


title: अल्लादी कृष्णस्वामी अय्यर

text: अल्लादी कृष्णस्वामी अय्यर (1883- 1953) एक भारतीय कानूनी विद्वान थे जो भारतीय संविधान सभा के सदस्य चुने गए। 1929 -1944 तक उन्होंनेे ब्रिटिशकालीन मद्रास राज्य के महाधिवक्ता के रूप में कार्य किया।


title: अल्लादी कृष्णस्वामी अय्यर

text: अल्लादी कृष्णस्वामी अय्यर का जन्म 1883 में एक तेलुगु परिवार में हुआ था गाँव में पुदुर का मद्रास राज्य (अब नेल्लोर जिला आंध्र प्रदेश में) है। उनके पिता, एकमरा शास्त्री, एक पुजारी थे। कृष्णस्वामी ने 1899 में मैट्रिक की परीक्षा पास की और इसमें शामिल हो गए मद्रास क्रिश्चियन कॉलेज इतिहास का अध्ययन करने के लिए।


title: अल्लादी कृष्णस्वामी अय्यर

text: अल्लादी ने अपने खाली समय का उपयोग कानून में कक्षाएं लेने के लिए किया और बी.एल. परीक्षा और बार के प्रमुख सदस्यों में से एक बन गया। उन्हें 1930 में दीवान बहादुर बना दिया गया था और उन्हें नाइट की उपाधि दी गई थी 1932 नए साल का सम्मान सूची। उनका विवाह वेंकलक्षम्मा से हुआ था।


title: अल्लादी कृष्णस्वामी अय्यर

text: 1946 में आपको भारतीय संविधान सभा का सदस्य चुना गया। भारतीय संविधान के मुख्य वास्तुकार, बी आर। अम्बेडकर, जिन्होंने संविधान की मसौदा समिति की अध्यक्षता भी की, ने अल्लादी के योगदान का श्रेय दिया: "प्रारूप समिति में पुरुष मुझसे बड़े, बेहतर और अधिक सक्षम थे जैसे कि मेरे मित्र सर अल्लादी कृष्णस्वामी अय्यर। जब संविधान सभा ने सार्वभौमिक वयस्क मताधिकार के सिद्धांत को अपनाया, श्री ए.के. एक सदस्य, अय्यर ने टिप्पणी की कि यह किया गया था, "आम आदमी में एक प्रचुर विश्वास और लोकतांत्रिक शासन की अंतिम सफलता के साथ, और इस पूर्ण विश्वास में कि वयस्क मताधिकार के आधार पर लोकतांत्रिक सरकार की शुरूआत प्रबुद्धता लाएगी और बढ़ावा देगी।" भलाई, जीवन का स्तर, आराम, और आम आदमी का सभ्य जीवन ”। वह नौ समितियों का एक हिस्सा था: मसौदा समिति और सलाहकार समिति। संविधान सभा में उन्होंने राष्ट्रीय संकट की परिस्थितियों में कुछ राजनीतिक अधिकारों के निलंबन का बचाव किया। वह 1929 से 1944 तक मद्रास प्रेसीडेंसी के महाधिवक्ता के रूप में कार्य किया। स्वतंत्रता के बाद उन्हें 1952-53 तक राज्यसभा का सदस्य चुना गया और एक सांसद के रूप में 3 अक्टूबर 1953 को उनका निधन हो गया।


title: अल्लादी कृष्णस्वामी अय्यर

text: अल्लादी मेमोरियल ट्रस्ट की स्थापना 1983 में अल्लादी कुप्पुस्वामी ने अपने पिता अल्लादी कृष्णस्वामी अय्यर के जन्म शताब्दी के उपलक्ष्य में की थी। इसका उद्देश्य गरीब वादियों, वकीलों और कानून के छात्रों की मदद करना और न्याय प्रशासन में मदद करना है। अल्लादी मेमोरियल लेक्चर हर साल भारतीय संविधान से संबंधित मुद्दों पर दिया जाता है।


title: इब नदी

text: इब नदी (Ib River) भारत के मध्य-पूर्व भाग में बहने वाली एक नदी है। यह महानदी की एक उपनदी है। इब नदी छत्तीसगढ़ राज्य के जशपुर ज़िले के पंड्रापाठ गाँव के समीप की पहाड़ियों में 762 मीटर (2,500 फुट) की ऊँचाई पर उत्पन्न होती है। यहाँ से यह उसी राज्य के रायगढ़ ज़िले और ओड़िशा राज्य के झारसुगुड़ा ज़िले व सुन्दरगढ़ ज़िले से गुज़रकर हीराकुद बाँध के जलाशय में बहकर महानदी में मिल जाती है।


title: अंशुमान

text: इक्षवाकु वंश में सगर के पुत्र अंशमन हुए जिनके पुत्र अंशुमान थे जिन्होंने अपने पूर्वजो की मुक्ति के लिए तपस्या करते हुए प्राण त्याग दिए। अंशुमान के पुत्र दिलीप हुए और उनके पुत्र भगीरथ ने गंगा को धरती पर लाकर अपने पूर्वजो को मुक्ति दिलाई।


title: कोबी ब्रायंट

text: कोबी बीन ब्रायंट (, - ), एक अमेरिकी पेशेवर बास्केटबॉल खिलाड़ी था जो नेशनल बास्केटबॉल एसोसियेशन (एनबीए) में लॉस एंजिल्स लेकर्स के लिए शूटिंग गार्ड के रूप में खेलते थे। ब्रायंट का हाई स्कूल बास्केटबॉल करियर काफी सफल रहा था और उन्होंने ग्रेजुएशन (स्नातक) करने के बाद एनबीए ड्राफ्ट के लिए अपनी पात्रता की घोषण करने का निर्णय लिया। उन्हें चार्लोट होरनेट्स द्वारा 1996 के एनबीए ड्राफ्ट में कुल 13 लोगों के साथ चुना गया और उसके बाद लॉस एंजिल्स लेकर्स को बेच दिया गया। एक नए खिलाड़ी के रूप में ब्रायंट ने 1997 की स्लैम-डंक प्रतियोगिता को जीतकर एक शानदार तथा प्रशंसकों के पसंदीदा खिलाड़ी के रूप में प्रतिष्ठा अर्जित की.


title: कोबी ब्रायंट

text: ब्रायंट ने अपने तत्कालीन साथी शकील ओ'नील के साथ मिलकर लेकर्स को 2000 से 2002 तक लगातार तीन बार एनबीए चैम्पियनशिप का ख़िताब जिताया. 2003-04 सत्र के पश्चात ओ'नील के चले जाने के बाद ब्रायंट लेकर्स फ्रेंचाइज के आधार स्तंभ के रूप में उभर कर सामने आये. 2005-06 और 2006-07 के सत्रों में वे एनबीए के सर्वाधिक स्कोर करने वाले खिलाड़ी के रूप में उभर कर सामने आये और इस दौरान स्कोरिंग के अनेकों रिकॉर्ड भी बनाये. 2006 में, ब्रायंट ने टोरंटो रैपटर्स के खिलाफ अपने करियर के उच्चतम 81 अंक अर्जित किये जो कि विल्ट चेम्बरलेन के 100 अंकों के बाद एनबीए इतिहास में एक गेम में बनाया जाने वाला दूसरा सर्वोच्च स्कोर है। 2007-08 के सत्र में उन्हें नियमित सत्र के सबसे मूल्यवान खिलाड़ी (एमवीपी- मोस्ट वेल्यूड प्लेयर) पुरस्कार से सम्मानित किया गया और 2008 में वे अपनी टीम को एनबीए फाइनल तक लेकर गए। ब्रायंट के नेतृत्व में लेकर्स ने 2009 तथा 2010 की प्रतियोगिताओं को जीता और इन दोनों अवसरों पर उन्हें एनबीए फाइनल का एमवीपी घोषित किया गया।


title: कोबी ब्रायंट

text: 2010 में ब्रायंट लेकर्स फ्रेंचाइज के इतिहास में सर्वाधिक स्कोर करने वाले खिलाड़ी बन गए। लीग में अपने द्वितीय वर्ष के बाद से ब्रायंट एनबीए के सभी ऑल स्टार खेलों का हिस्सा रहे हैं और 2002, 2007, तथा 2009 में ऑल-स्टार एमवीपी पुरस्कार जीते हैं। वे ऑल-एनबीए टीम के बारह बार तथा ऑल-डिफेंसिव टीम के दस बार सदस्य रह चुके हैं। इसके अतिरिक्त, वे डिफेंसिव सम्मान प्राप्त करने वाले इतिहास के सबसे युवा खिलाड़ी भी हैं। 2008 में उन्होंने अमेरिका की राष्ट्रीय टीम के सदस्य के रूप में 2008 का ओलंपिक स्वर्ण पदक जीता था। ब्रायंट को टीएनटी तथा स्पोर्टिंग न्यूज़ द्वारा 'एनबीए प्लेयर ऑफ दी डिकेड (दशक का सर्वश्रेष्ठ खिलाड़ी)' का सम्मान दिया गया था। चौथे क्वार्टर में अपने शानदार खेल द्वारा मैच पर हावी होने की अपनी क्षमता के कारण ब्रायंट को "ब्लैक माम्बा" तथा "दी क्लोज़र" के उपनामों से भी जाना जाता है।


title: कोबी ब्रायंट

text: 2003 में ब्रायंट पर एडवर्ड्स, कोलोरेडो के एक होटल कर्मचारी द्वारा यौन उत्पीड़न का आरोप लगाया गया था। ब्रायंट ने आरोप लगाने वाले के साथ वयस्क यौन संबंध बनाने की बात तो स्वीकारी, लेकिन यौन उत्पीड़न के आरोप से इनकार किया। सितम्बर 2004 में उनपर आरोप लगाने वाली महिला द्वारा गवाही देने से मना करने के बाद अभियोजन पक्ष ने मामले को वहीं समाप्त कर दिया.


title: कोबी ब्रायंट

text: कोबी ब्रायंट का जन्म पेंसिल्वेनिया के फिलाडेल्फिया में हुआ। वे तीन बच्चों में से सबसे छोटे तथा एकमात्र लड़के थे। उनके पिता जो "जेलिबीन" ब्रायंट फिलाडेल्फिया 76ers के भूतपूर्व खिलाड़ी तथा लॉस एंजिल्स स्पार्क्स के भूतपूर्व हेड कोच रह चुके हैं और उनकी मां का नाम कॉक्स ब्रायंट है। वे जॉन "चबी" कॉक्स के ममेरे भतीजे भी हैं। उनके माता-पिता ने उनका नाम कोबी, जापान के प्रसिद्द बीफ (गोमांस) के नाम पर रखा जिसे उन्होंने एक रेस्तरां के मेनू में देखा था। जब ब्रायंट छह वर्ष के थे तब उनके पिता ने एनबीए छोड़ दिया और पेशेवर बास्केटबॉल खेलने के लिए अपने परिवार के साथ इटली चले गए। ब्रायंट अपने नए जीवन के अनुसार ढल गए और धाराप्रवाह इतालवी और स्पेनिश भाषा बोलना सीख गए। गर्मियों के दौरान ब्रायंट बास्केटबॉल की समर लीग में खेलने के लिए अमेरिका वापिस आते थे। उन्होंने 3 वर्ष की आयु से ही बास्केटबॉल खेलना शुरू कर दिया था और बचपन से ही लेकर्स उनकी पसंदीदा टीम रही थी। ब्रायंट के दादा उन्हें एनबीए खेलों के वीडियो भेजते थे और ब्रायंट ध्यान पूर्वक उनका अध्ययन करते थे। काफी छोटी आयु में उन्होंने फुटबॉल खेलना भी सीख लिया, एसी मिलान उनकी पसंदीदा टीम है। उनका कहना है कि अगर वे इटली में ही रहते तो अवश्य एक पेशेवर फुटबॉल खिलाड़ी बनने की कोशिश करते; ब्रायंट एफसी बार्सिलोना के पूर्व प्रबंधक फ्रैंक राईकार्ड और उसके पूर्व खिलाड़ी रोनाल्डिन्हो के बड़े प्रशंसक हैं। 1991 में जो ब्रायंट द्वारा बास्केटबॉल के खेल को अलविदा कहने के बाद ब्रायंट परिवार अमेरिका वापस लौट आया।


title: कोबी ब्रायंट

text: ब्रायंट ने लोअर मेरियन के फिलाडेल्फिया सबअर्ब (उपनगर) स्थित स्कूल 'लोअर मेरियन हाई स्कूल' के अपने शानदार हाई स्कूल करियर के दौरान राष्ट्रीय स्तर पर ख्याति अर्जित की. एक नए छात्र रूप में उन्होंने विश्वविद्यालय की बास्केटबाल टीम (जूनियर और सीनियर) के लिए खेला। उनके पिता ने हाई स्कूल के द्वितीय वर्ष के दौरान उनको प्रशिक्षित किया। हालांकि प्रथम वर्ष के दौरान उनकी टीम का प्रदर्शन साधारण रहा, अगले तीन वर्षों में एसेज का आंकड़ा रहा 77-13 और ब्रायंट ने सभी पांचों स्थानों पर खेला। एडिडास एबीसीडी कैंप में ब्रायंट ने अपने भविष्य के एनबीए साथी लामार ओडोम के साथ खेलते हुए 1995 का सीनियर एमवीपी पुरस्कार प्राप्त किया। हाई स्कूल में 76ers के कोच जॉन लुकास ने ब्रायंट को टीम के साथ अभ्यास और मुठभेड़ के लिए आमंत्रित किया जहाँ वे जेरी स्टैकहाउस के साथ मिलकर खेले। हाई स्कूल के अपने सीनियर वर्ष में एसेज़ ने ब्रायंट के नेतृत्व में 53 वर्षों में अपनी पहली स्टेट चैम्पियनशिप जीती. उस सत्र के दौरान उनका औसत रहा 30.8 अंक, 12 रिबाउन्ड्स, 6.5 एसिस्ट, 4.0 स्टील, तथा 3.8 ब्लौक्ड शॉट्स और उनके नेतृत्व में एसेज़ का आंकड़ा रहा 31-3. उन्होंने 2,883 अंकों के साथ विल्ट चेम्बरलेन तथा लिओनेल सिमंस दोनों को पछाड़ते हुए दक्षिणपूर्वी पेंसिल्वेनिया के सर्व-कालीन उच्चतम स्कोरर के रूप में अपना करियर समाप्त किया। ब्रायंट ने अपने सीनियर वर्ष में अपने शानदार प्रदर्शन के लिए अनेकों पुरस्कार जीते जिनमे शामिल हैं, नाइस्मिथ हाई स्कूल प्लयेर ऑफ दी इयर, गेटोरेड मेंस नेशनल बास्केटबाल प्लयेर ऑफ दी इयर, मैकडॉनल्ड्स का ऑल-अमेरिकन, तथा "यूएसए टुडे" ऑल-यूएसए फर्स्ट टीम प्लयेर. ब्रायंट के विश्वविद्यालय कोच ग्रेग डाउनर ने टिप्पणी की कि ब्रायंट "एक पूर्ण खिलाड़ी हैं जो खेल पर हावी रहते हैं". 1996 में ब्रायंट आर&बी गायिका ब्रैंडी नॉरवुड को अपने सीनियर वर्ष की प्रॉम पार्टी में साथ लेकर गए, हालाँकि वे दोनों केवल दोस्त थे/हैं। 1080 के अपने सैट स्कोर के बल पर वे आसानी से विभिन्न शीर्ष-स्तरीय कॉलेजों में बास्केटबॉल छात्रवृत्ति प्राप्त कर सकते थे। हालाँकि अंत में 17 वर्षीय ब्रायंट ने सीधे एनबीए में जाने का निर्णय लिया और ऐसा करने वाले एनबीए इतिहास के केवल छठे खिलाड़ी बन गए। ब्रायंट के इस निर्णय को काफी प्रचार मिला क्योंकि उस समय हाई स्कूल से सीधे पेशेवर एनबीए खिलाड़ी बनना काफी असाधारण बात थी (पिछले 20 वर्षों में केवल केविन गार्नेट ही ऐसा कर पाए थे). ब्रायंट का वक्तव्य है कि यदि वे हाई स्कूल के बाद कॉलेज जाने का निर्णय लेते तो निश्चित रूप से ड्यूक विश्वविद्यालय का ही हिस्सा बनते.


title: कोबी ब्रायंट

text: हाई स्कूल से गार्ड के रूप में लिए जाने वाले इतिहास के प्रथम खिलाड़ी के रूप में ब्रायंट को चार्लोट हौर्नेट्स द्वारा 1996 में तेरहवें ड्राफ्ट पिक के रूप में चुना गया था। हालांकि ब्रायंट के तत्कालीन एजेंट आर्न टेलेम के अनुसार, ब्रायंट का चार्लोट हौर्नेट्स के लिए खेलन "असंभव" सी बात है। लेकिन हौर्नेट्स के तत्कालीन हेड स्काउट बिल ब्रांच ने कहा कि हौर्नेट्स, ड्राफ्ट के ठीक एक दिन पहले अपने ड्राफ्ट सेलेक्शन को लेकर्स को बेचने को सहमत हो गया था। लेकर्स ने चयन के पाँच मिनट पहले तक हौर्नेट्स को यह नहीं बताया था कि किसका चयन करना है। ड्राफ्ट से पहले ब्रायंट ने लॉस एंजिल्स में अभ्यास किया था जहाँ उन्होंने लेकर्स के पूर्व खिलाडियों लैरी ड्रियू तथा मिचेल कूपर का सामना किया था और लेकर्स के तत्कालीन प्रबंधक जेरी वेस्ट के अनुसार "वे इन सब पर भारी पड़े थे". 1 जुलाई 1996 को वेस्ट ने हौर्नेट्स के साथ अपने स्टार्टिंग सेंटर खिलाड़ी व्लाद दिवाच का सौदा ब्रायंट के ड्राफ्ट अधिकारों के बदले कर लिया। चूँकि ड्राफ्ट के समय उनकी आयु केवल 17 वर्ष थी इसलिए उनके माता-पिता को भी सत्र की शुरुआत से पहले उनके 18 वर्ष का होने तक के लिए कॉन्ट्रेक्ट (अनुबंध) पर सह-हस्ताक्षर करने पड़े.


title: कोबी ब्रायंट

text: अपने शुरुआती सत्र में ब्रायंट ज्यादातर खेल के बीच में ही खेलने का मौका पाते थे, गार्ड्स एड्डी जोन्स तथा निक वान एक्सेल के पीछे. उस समय वे एनबीए में खेलने वाले (एंड्रू बाय्नम द्वारा तोड़ा गया रिकॉर्ड) इतिहास के सबसे युवा खिलाड़ी बनने के साथ साथ सबसे युवा एनबीए स्टार्टर भी बन गए। शुरुआत में ब्रायंट को खेलने के मौके काफी कम ही मिले लेकिन जैसे जैसे सत्र आगे बढ़ता गया उनके खेलने की अवधि भी बढ़ती गयी। सत्र के अंत तक उनका प्रति गेम खेलने का औसत था 15.5 मिनट. ऑल स्टार वीकेन्ड के दौरान ब्रायंट ने 1997 की स्लैम-डंक प्रतियोगिता को जीता और 18 वर्ष की उम्र में ऐसा करने वाले वे सबसे युवा खिलाड़ी बन गए। साल भर अपने शानदार प्रदर्शन के बल पर ब्रायंट को अपनी टीम के साथी ट्राविस नाईट के साथ एनबीए ऑल रुकी सेकंड टीम में स्थान मिल गया। उस सत्र के उनके आखिरी मिनटों का समापन काफी दुर्भाग्यपूर्ण रहा जब उन्होंने खेल के नाजुक क्षणों में 3 बार गलत शॉट खेल दी. खेल के चौथे क्वार्टर में जीत दिलाने वाली पहली शॉट तथा अतिरिक्त समय के अंतिम मिनट में खेल को टाइ करने के लिए 2 थ्री-पॉइंटर लेने में वे चूक गए। और इसी के साथ यूटा जाज़ ने प्लेऑफ्स में खेलने के लेकर्स के सपने को पहले ही राउंड में तोड़ दिया. कई वर्षों बाद शकील ओ'नील का वक्तव्य आया कि "ब्रायंट ही एकमात्र ऐसे खिलाड़ी थे जो उस नाजुक क्षण में भी ऐसे शॉट्स लेने की हिम्मत कर सकते थे।"


title: कोबी ब्रायंट

text: अपने दूसरे सत्र में ब्रायंट को खेलने के ज्यादा मौके मिले और एक प्रतिभाशाली युवा गार्ड के रूप में वे अपनी और अधिक क्षमताओं को प्रदर्शित करने लगे. परिणामस्वरूप ब्रायंट का प्रति खेल अंकों का औसत 7.6 से बढ़कर 15.4 हो गया, यानी दुगने से भी अधिक की बढोत्तरी. जब लेकर्स "छोटा (स्मॉल) खेलते" थे तब ब्रायंट के खेलने के मिनटों की अवधि बढ़ जाती थी, जिसमे ब्रायंट गार्ड्स के बगल में स्मॉल फॉरवर्ड के रूप में खेलते थे और उनको बैक अप प्रदान करते थे। ब्रायंट ने एनबीए के सिक्स्थ मैन ऑफ़ दी इयर पुरस्कार में द्वितीय स्थान प्राप्त किया था और प्रशंसकों के वोट द्वारा वे एनबीए इतिहास के सबसे कम उम्र के एनबीए ऑल-स्टार स्टार्टर बन गए। उनके साथ शकील ओ'नील, निक वान एक्सेल, तथा एडी जोन्स भी शामिल थे, 1983 के बाद ऐसा पहली बार हुआ था कि एक ही टीम के चार खिलाडियों को एक ऑल-स्टार गेम में खलेने के लिए चुना गया। ब्रायंट के प्रति खेल 15.4 अंकों का औसत उस सत्र के किसी भी नॉन-स्टार्टर का उच्चतम औसत था।


title: कोबी ब्रायंट

text: 1998-99 के सत्र में ब्रायंट लीग में उत्कृष्ट गार्ड के रूप में उभर कर सामने आये. स्टार्टिंग गार्ड्स निक वान एक्सेल तथा एड्डी जोंस के बेचे जाने के बाद ब्रायंट को 50 खेल वाले लघु लॉकआउट सत्र के प्रत्येक खेल में शुरू से ही खेलने का मौका मिला. सत्र के दौरान ब्रायंट ने $70 मिलियन डॉलर के एक छह वर्षीय अनुबंध विस्तार पर हस्ताक्षर किये. इसके अनुसार वे 2003-04 सत्र के अंत तक लेकर्स के साथ ही रहे. उनके करियर की शुरुआत से ही खेल लेखकों ने उनके कौशल की तुलना माइकल जॉर्डन तथा मैजिक जॉन्सन से करनी शुरू कर दी. हालांकि प्लेऑफ के परिणाम ज्यादा बेहतर नहीं रहे क्योंकि वेस्टर्न कॉनफरेन्स के सेमी-फाइनल में लेकर्स को सैन एंटोनियो स्पर्स ने बुरी तरह हरा दिया.


title: कोबी ब्रायंट

text: 1999 में फिल जैक्सन के लॉस एंजिल्स लेकर्स के कोच बनने के साथ ब्रायंट के भाग्य ने पलटा खाया. कई वर्षों तक निरंतर सुधार के बाद ब्रायंट का नाम लीग के उत्कृष्ट शूटिंग गार्ड्स में शुमार हो गया और इसके कारण उन्हें लीग के ऑल-एनबीए, ऑल-स्टार, तथा ऑल-डिफेंसिव टीमों में खेलने का मौका मिला. ब्रायंट तथा शकील ओ'नील के नेतृत्व में लॉस एंजिल्स लेकर्स चैम्पियनशिप के प्रमुख दावेदारों में से एक बन गए। इन दोनों का सेंटर-गार्ड का संयोजन काफी प्रभावशाली साबित हुआ। जैक्सन ने शिकागो बुल्स के साथ छह बार प्रतियोगिता जीतने के लिए इस्तेमाल किये गए ट्राइएंगल ऑफेंस (त्रिकोणीय हमला) का प्रयोग किया जिसके कारण ब्रायंट तथा ओ'नील दोनों को एनबीए के सर्वोत्कृष्ट खिलाड़ी के रूप में उभर कर सामने आये. इसके परिणामस्वरूप 2000, 2001, तथा 2002 में लगातार तीन बार चैंपियनशिप जितना इस तथ्य की पुष्टि करता है।


title: कोबी ब्रायंट

text: 1999-2000 के सत्र की शुरुआत से पहले वाशिंगटन विजार्ड्स के विरुद्ध एक खेल में हाथ में चोट लग जाने के कारण ब्रायंट को छह हफ़्तों के लिए बाहर बैठना पड़ा. उसके बाद ब्रायंट लौटे और प्रत्येक खेल में 38 से अधिक मिनटों तक खेले, जिसके कारण 1999-2000 के सत्र में उनके सभी आंकड़ों में काफी सुधार देखने को मिला. उनका प्रति गेम एसिस्ट्स (सहायता) तथा स्टील्स (चुराना) का आंकड़ा टीम में सबसे अच्छा रहा. सशक्त अतिरिक्त खिलाडियों की सहायता से ब्रायंट तथा ओ'नील की जोड़ी ने लेकर्स को 67 खेल जीतने में मदद की, जो कि एनबीए इतिहास का पांचवां सर्वश्रेष्ठ आंकड़ा है। इसके बाद ओ'नील को एमवीपी घोषित किया गया और ब्रायंट को अपने करियर में पहली बार ऑल-एनबीए टीम सेकंड टीम तथा ऑल-एनबीए डिफेंसिव टीम में स्थान दिया गया (डिफेंसिव सम्मान प्राप्त करने वाले वे सबसे कम उम्र के खिलाड़ी बने). हालांकि प्लेऑफ्स में वे ओ'नील के सहयोगी के रूप में खेले, लेकिन कुछ खेलों में उनका प्रदर्शन अत्यंत शानदार रहा जैसे वेस्टर्न कॉन्फरेंस के फाइनल में पोर्टलैंड ट्रेल ब्लेज़र्स के विरुद्ध सातवें खेल में उनका 25 अंक, 11 रिबाउँड्स, 7 एसिस्ट्स, तथा 4 ब्लॉक का आंकड़ा. उनके द्वारा ओ'नील को फेंके गए एक ऐली-ऊप पास ने उस खेल तथा श्रंखला को जीतने में मदद की. इंडियाना पेसर्स के विरुद्ध 2000 के एनबीए फाइनल के दूसरे गेम के दूसरे क्वार्टर में ब्रायंट के टखने में चोट लग गयी जिसके कारण उन्हें उस गेम तथा अगले गेम से बाहर बैठना पड़ा. चौथे गेम के दूसरे हाफ में ब्रायंट ने 22 अंक अर्जित किये जिसकी बदौलत टीम ने अतिरिक्त समय में जीत हासिल की. उस खेल में ओ'नील को अधिक फाउल करने के कारण बाहर कर दिया गया था। ब्रायंट के एक शानदार शॉट ने लेकर्स को 120-118 की बढ़त दिला दी. छठे गेम में जीत के साथ लेकर्स 1988 के बाद से अपनी पहली चैम्पियनशिप जीती.


title: कोबी ब्रायंट

text: आंकड़ों के हिसाब से 2000-01 के सत्र में ब्रायंट का प्रदर्शन पिछले वर्ष के समान ही रहा, सिवाय इसके की प्रति गेम उनका औसत 6 अंक अधिक रहा (28.5). इसी वर्ष में ब्रयांट और ओ'नील के बीच के मतभेद भी उभर कर सामने आये. एक बार 5 एसिस्ट्स प्रति गेम के औसत के साथ टीम में उनका आंकड़ा सर्वश्रेष्ठ रहा. हालांकि लेकर्स ने सिर्फ 56 गेम ही जीते जो पिछले वर्ष के प्रदर्शन से 11 कम था। इसके बाद लेकर्स ने प्लेऑफ्स में 15-1 का शानदार प्रदर्शन किया। उन्होंने पोर्टलैंड ट्रेल ब्लेज़र्स, साक्रामंटो किंग्स, तथा सैन एंटोनियो स्पर्स को आसानी से मात दे दी, लेकिन फिलाडेल्फिया 76ers के खिलाफ अतिरिक्त समय में उन्हें अपनी पहली हार का सामना करना पड़ा. उन्होंने अपने अभियान को आगे बढ़ाते हुए अगले 4 गेम जीत लिए और लॉस एंजिल्स ने लगातार दूसरी बार चैम्पियनशिप पर कब्ज़ा किया। प्लेऑफ्स के दौरान ब्रायंट प्रत्येक खेल में काफी देर तक खेले जिसके कारण उनका आंकड़ा प्रति गेम 29.4 अंक, 7.3 रिबाउँड्स, तथा 6.1 एसिस्ट्स तक पहुँच गया। प्लेऑफ्स में उनके साथी ओ'नील ने ब्रायंट को लीग का सर्वश्रेष्ठ खिलाड़ी घोषित कर दिया. ब्रायंट को लगातार दूसरे साल ऑल एनबीए सेकंड टीम तथा ऑल एनबीए डिफेंसिव टीम में स्थान मिला. इसके अलावा, लगातार तीसरे साल एनबीए ऑल-स्टार गेम में खेलने के लिए उनको वोट किया गया (1999 में कोई गेम नहीं हुआ था).


title: कोबी ब्रायंट

text: 2001-02 के सत्र में ब्रायंट ने अपने करियर में पहली बार 80 गेम खेले। उन्होंने 25.2 अंक, 5.5 रिबाउंड्स और 5.5 एसिस्ट्स प्रति गेम के औसत के साथ अपने चौतरफा खेल को जारी रखा. 46.9% शूटिंग प्रतिशत उनके करियर का सर्वश्रेष्ठ रहा और एसिस्ट्स में एक बार फिर उनका आंकड़ा टीम में सबसे अच्छा रहा. एक बार फिर से ऑल स्टार टीम और ऑल एनबीए डिफेंसिव टीम का हिस्सा बनने के साथ ही अपने करियर में पहली बार उन्हें ऑल एनबीए फर्स्ट टीम में भी जगह दी गयी। लेकर्स ने उस साल 58 गेम जीते और पैसिफिक डिवीजन में अपने राज्य के प्रतिद्वंदी साक्रामंटो किंग्स के बाद दूसरे स्थान पर रहे. पिछले वर्ष के रिकॉर्ड प्रदर्शन की तुलना में इस वर्ष का फाइनल तक का सफर लेकर्स के लिए काफी मुश्किल साबित हुआ। हालांकि लेकर्स ने ट्रेल ब्लेज़र्स तथा स्पर्स को (4-1) आसानी से मात दे दी लेकिन साक्रामंटो किंग्स के खिलाफ उनके पास अपने घर के कोर्ट पर खेलने का लाभ उपलब्ध नहीं था। वह श्रृंखला पूरे 7 गेमों तक खींची, 2000 के एनबीए प्लेऑफ्स के वेस्टर्न कॉन्फरेंस फाइनल के बाद से ऐसा लेकर्स के साथ पहली बार हुआ था। हालांकि, लेकर्स अपने डिवीजन प्रतिद्वंद्वियों को हराकर लगातार तीसरी बार एनबीए के फाइनल में जगह बनाने में सफल रहे. 2002 के फाइनल में ब्रायंट का औसत रहा 26.8 अंक, 51.4% शूटिंग, 5.8 रिबाउंड्स, तथा 5.3 एसिस्ट्स प्रति गेम, इसके साथ ही पूरी टीम के एक चौथाई अंक उन्होंने स्वयं ही अर्जित किये. 23 साल की उम्र में ब्रायंट 3 बार प्रतियोगिता जीतने वाले सबसे कम उम्र के खिलाड़ी बन गए। खेलों के चौथे क्वार्टर में ब्रायंट का प्रदर्शन काफी उलेखनीय रहा और उसकी काफी प्रशंसा की गयी, खासकर प्लेऑफ्स के अंतिम दो राउंड्स में. इसके कारण एक प्रमुख खिलाड़ी के रूप में ब्रायंट का नाम पुख्ता हो गया।


title: कोबी ब्रायंट

text: 2002-03 के सत्र में ब्रायंट का औसत 30 अंक प्रति गेम रहा और इसी के साथ ऐतिहासिक दौर शुरू हुआ जब लगातार नौ गेमों में उन्होंने 40 या अधिक अंक अर्जित किये और फरवरी के पूरे महीने में उनका औसत 40.6 अंक रहा. इसके अलावा, उन्होंने औसतन 6.9 रिबाउंड्स, 5.9 एसिस्ट्स और 2.2 स्टील्स प्रति गेम का आंकड़ा दर्ज किया, जो उस समय तक का उनका सर्वश्रेष्ठ प्रदर्शन रहा. ब्रायंट को एक बार फिर ऑल एनबीए तथा ऑल डिफेंसिव फर्स्ट टीमों का हिस्सा बनने के लिए वोट दिया गया और एमवीपी पुरस्कार की दौड़ में वे तीसरे स्थान पर रहे. नियमित सत्र को 50-32 के आंकड़े के साथ समाप्त करने के बाद लेकर्स प्लेऑफ्स में असफल हो गए और वेस्टर्न कॉन्फरेंस के सेमी-फाइनल में सैन एंटोनियो स्पर्स (जिन्होंने अंत में एनबीए का ख़िताब जीता) से छह गेमों में हार गए।


title: कोबी ब्रायंट

text: अगले वर्ष 2003-04 के सत्र में लेकर्स, एनबीए चैम्पियनशिप पर एक बार फिर से कब्ज़ा करने के इरादे से, एनबीए ऑल-स्टार्स के खिलाडियों कार्ल मेलोन तथा गैरी पेटन को हासिल करने में सफल रहे. उस सत्र की शुरुआत से पहले ब्रायंट को यौन उत्पीड़न के आरोप में गिरफ्तार कर किया गया। इसके कारण ब्रायंट को कई खेलों से बाहर बैठना पड़ा क्योंकि उन्हें कोर्ट में पेशी के लिए जाना पड़ता था, कई बार तो उन्होंने सुबेरे कोर्ट में पेशी की तथा उसी दिन शाम को खेलने के लिए भी पहुँच गए। नियमित सत्र के अंतिम खेल में लेकर्स का मुकाबला पोर्टलैंड ट्रेल ब्लेज़र्स के साथ था। ब्रायंट ने दो बार सीटी बजने से ठीक पहले अंक अर्जित करके खेल तथा पैसिफिक डिवीजन के ख़िताब को जीता. चौथे क्वार्टर के अंत में ब्रायंट ने समय खतम होने से ठीक पहले एक थ्री-पॉइंटर अर्जित किया जिसके कारण गेम टाई हो कर अतिरिक्त समय में चला गया। वह खेल दूसरी बार अतिरिक्त समय में गया और ब्रायंट ने एक बार फिर खेल के अंतिम क्षणों में एक थ्री-पॉइंटर अर्जित करके लेकर्स को 105-104 से ट्रेल ब्लेज़र्स पर विजय दिला दी.


title: कोबी ब्रायंट

text: लेकर्स के पास चार ऐसे खिलाड़ी थे जिनका नाम भविष्य के हॉल ऑफ फेम में शामिल किया गया; ओ'नील, मेलोन, पेटन, तथा ब्रायंट और इनकी बदौलत वे एनबीए के फाइनल में पहुंचने में सफल रहे. फाइनल में उन्हें डेट्रोइट पिस्टन्स ने पांच गेमों में हरा दिया, 1990 के बाद से डेट्रोइट पिस्टन्स की यह पहली चैम्पियनशिप विजय थी। उस श्रृंखला में ब्रायंट ने प्रति गेम 22.6 अंक और 4.4 एसिस्ट्स का औसत निकाला. उनका फील्ड शूटिंग प्रतिशत मात्र 35.1% रहा. कोच के रूप में फिल जैक्सन के अनुबंध का नवीकरण नहीं किया गया और रूडी टोम्जानोविच ने उनकी जगह इस जिम्मेदारी को संभाला. शकील ओ'नील को लामार ओडोम, कैरन बटलर, तथा ब्रायन ग्रांट के बदले में मियामी हीट को बेंच दिया गया। उसके अगले दिन ब्रायंट से लॉस एंजिल्स क्लिपर्स के साथ खेलने के एक प्रस्ताव को ठुकरा दिया और लेकर्स के साथ एक सात-वर्षीय अनुबंध पर पुनः हस्ताक्षर कर दिए.


title: कोबी ब्रायंट

text: 2004-05 के सत्र के दौरान ब्रायंट की बारीकी से निगरानी और आलोचना की गयी और पिछले वर्ष हुई सभी प्रतिकूल चीजों के कारण उनकी प्रतिष्ठा को काफी धक्का पहुंचा। फिल जैक्सन द्वारा "" का लिखा जाना विशेष रूप से हानिकारक साबित हुआ। इस किताब में लेकर्स के उतार-चढ़ाव भरे 2003-04 के सत्र की घटनाओं का विस्तार से वर्णन किया गया है और ब्रायंट की काफी आलोचना की गयी है। इस पुस्तक में जैक्सन ने ब्रायंट को "अनकोचेबल" कहा है, अर्थात उन्हें कोई प्रशिक्षित नहीं कर सकता है। उस सत्र के मध्य में रूडी टोम्जानोविच ने स्वास्थ्य समस्याओं तथा थकावट का हवाला देते हुए अचानक इस्तीफा दे दिया. टोम्जानोविच के बिना शेष सत्र के लिए लेकर्स के प्रबंधन का जिम्मा सहायक कोच फ्रैंक हैम्ब्लेन के ऊपर आ गया। 27.6 अंक प्रति गेम के साथ ब्रायंट के लीग के दूसरे उच्चतम स्कोरर होने के बावजूद लेकर्स असफल रहे और पिछले एक दशक में पहली बार प्लेऑफ्स तक नहीं पहुँच सके. उस वर्ष एनबीए में ब्रायंट की ख्याति को काफी धक्का लगा क्योंकि वे एनबीए ऑल-डिफेंसिव टीम का हिस्सा नहीं बन पाए और उनको पदावनत करके ऑल-एनबीए थर्ड टीम में भेज दिया गया। सत्र के दौरान ब्रायंट रे एलन तथा कार्ल मेलोन के साथ खुले रूप से झगड़ों में भी शामिल हुए.


title: कोबी ब्रायंट

text: 2005-06 का एनबीए सत्र ब्रायंट के बास्केटबॉल करियर का एक निर्णायक मोड़ साबित हुआ। ब्रायंट के साथ अपने पूर्व के मतभेदों के बावजूद फिल जैक्सन लेकर्स का कोच बनने के लिए वापस लौटे. ब्रायंट ने इस कदम का समर्थन किया और देखने में वे दोनों अपनी इस दूसरी पाली में साथ मिलकर अच्छी तरह काम करते प्रतीत हुए और लेकर्स प्लेऑफ्स में वापस लौट आया. ब्रायंट का निजी प्रदर्शन आंकड़ों के हिसाब से उनके करियर का सर्वश्रेष्ठ साबित हुआ। 20 दिसम्बर 2005 को ब्रायंट ने डालास मैवरिक के खिलाफ तीन क्वार्टर्स में 62 अंक अर्जित किये. चौथे क्वार्टर की शुरुआत में ब्रायंट ने 62-61 के स्कोर के साथ पूरी मैवरिक टीम को अकेले पीछे छोड़ दिया था, 24-सेकंड शॉट क्लॉक के आने के बाद से यह कारनामा इतिहास में पहली बार किसी ने किया था। 16 जनवरी 2006 को जब लेकर्स का सामना मियामी हीट के साथ हुआ तब खेल से पहले ब्रायंट और शकील ओ'नील के हाथ मिलाने और गले मिलने की खबर ने काफी सुर्खियाँ बटोरी, इसी के साथ ओ'नील के लॉस एंजिल्स छोड़ कर जाने के बाद से इन दोनों खिलाडियों के बीच शुरू हुए झगड़े का अंत हो गया। एक महीने बाद, 2006 एनबीए ऑल स्टार गेम के दौरान इन दोनों ने काफी अवसरों पर एक दूसरे के साथ मजाक और मस्ती भी की.


title: कोबी ब्रायंट

text: 22 जनवरी 2006 को ब्रायंट ने टोरंटो रैपटर्स खिलाफ 122-104 की जीत में अकेले 81 अंकों का योगदान दिया था। एल्गिन बेयर के 71 अंकों के पिछले फ्रेंचाइज रिकॉर्ड को तोड़ने के अतिरिक्त, ब्रायंट का यह प्रदर्शन एनबीए इतिहास का दूसरा सर्वश्रेष्ठ प्रदर्शन था। उनके ऊपर केवल विल्ट चेम्बरलेन का नाम आता है जिन्होंने 1962 के एक खेल में 100 अंक बनाये थे।


title: कोबी ब्रायंट

text: उसी महीने में ब्रायंट 1964 के बाद से पहले ऐसे खिलाड़ी बन गए जिन्होंने चार लगातार खेलों 45 या उससे अधिक अंक अर्जित किये हैं। उनसे पहले यह कारनामा केवल चेम्बरलेन तथा बेलर ही कर पाए थे। जनवरी के महीने में ब्रायंट का प्रति गेम औसत 43.4 अंक रहा जो एक महीने के औसत के हिसाब से एनबीए इतिहास का आठवां सर्वोच्च औसत था और चेम्बरलेन के अतिरिक्त अन्य कोई खिलाड़ी ऐसा नहीं कर पाया था। 2005-06 सत्र के अंत तक, ब्रायंट ने लेकर्स के लिए एक सत्र के सर्वाधिक 40 अंकों वाले गेम (27) तथा सबसे अधिक अंक (2832) अर्जित करने का फ्रेंचाइज़ रिकॉर्ड बनाया. उन्होंने पहली बार लीग के स्कोरिंग खिताब को जीता और उनका औसत रहा 35.4. ब्रायंट, 2006 एनबीए के सबसे मूल्यवान खिलाड़ी पुरस्कार के लिए वोटिंग में चौथे स्थान पर रहे, लेकिन पहले स्थान के लिए उनको 22 वोट प्राप्त हुए. उनसे अधिक वोट केवल विजेता स्टीव नैश को ही मिले थे। लॉस एंजिल्स का आंकड़ा 45-37 रहा जो पिछले सत्र की तुलना में ग्यारह अधिक था और ऐसा प्रतीत हुआ कि पूरी टीम अपने रंग में आ रही है।


title: कोबी ब्रायंट

text: उसी सत्र में बाद में यह बताया गया कि ब्रायंट 2006-07 के एनबीए सत्र की शुरुआत में अपने जर्सी नंबर को 8 से बदल कर 24 करेंगे. हाई स्कूल में ब्रायंट का पहला नंबर 24 था, उसके बाद उन्होंने 33 नबंर इस्तेमाल करना शुरू कर दिया. लेकर्स का सत्र समाप्त हो जाने के बाद ब्रायंट ने टीएनटी पर कहा कि वे एकदम शुरुआत में ही 24 चाहते थे लेकिन वह उपलब्ध नहीं था। 33 भी उपलब्ध नहीं था क्योंकि उसे करीम अब्दुल जब्बार के साथ ही हटा दिया गया था। ब्रायंट ने एडिडास के एबीसीडी कैंप में 143 को पहना था और उसके अंकों को जोड़कर मिलने वाले 8 का चयन किया। प्लेऑफ्स के पहले दौर में लेकर्स ने बेहतरीन खेल दिखाते हुए फीनिक्स संस के ऊपर 3-1 की श्रंखला बढ़त हासिल कर ली, चौथे गेम में ब्रायंट के ओटी-फोर्सिंग तथा गेम को जितवाने वाले शॉट्स काफी चर्चा में रहे. वे द्वितीय वरीयता प्राप्त संस को बाहर करने से केवल 6 सेकंड की दूरी तक पहुंचे, हालांकि अतिरिक्त समय में वे उस खेल को 126-118 से हार गए। श्रृंखला में ब्रायंट के प्रति गेम 27.9 अंकों के बावजूद लेकर्स लड़खड़ा गए और अंततः संस से सात गेमों में मात खा गए। 2006 के ऑफ सीजन में ब्रायंट के घुटने की सर्जरी की गयी जिसके कारण वे 2006 की एफआईबीए विश्व चैम्पियनशिप प्रतियोगिता में भाग नहीं ले पाए.


title: कोबी ब्रायंट

text: 2006-07 के सत्र के दौरान ब्रायंट को अपने नवें ऑल-स्टार गेम के लिए चयनित किया गया और फरवरी 18 को उन्होंने 31 अंक, 6 एसिस्ट्स, 6 स्टील्स का बेहतरीन प्रदर्शन करते हुए अपने करियर की दूसरी ऑल-स्टार गेम एमवीपी ट्रॉफी जीत ली. इस सत्र के दौरान ब्रायंट कोर्ट पर घटने वाली अनेकों घटनाओं का हिस्सा बने. 28 जनवरी को गेम जीतने के लिए एक जंपशॉट लगाते समय फाउल अर्जित करने की कोशिश करते वक्त उनके हाथ की कोहनी से सैन एंटोनियों स्पर्स के गार्ड मनू गिनोबिली के चेहरे पर चोट लग गयी। लीग समीक्षा के बाद ब्रायंट को न्यूयॉर्क निक्स के खिलाफ मैडिसन स्क्वायर गार्डन में होने वाले अगले गेम के लिए निलंबित कर दिया गया। निलंबन के लिए आधार यह दिया गया कि ब्रायंट द्वारा अपने हाथ को पीछे की तरफ घुमाना एक "अप्राकृतिक गतिविधि" थी। बाद में 6 मार्च को ऐसा प्रतीत हुआ कि उन्होंने उस क्रिया को दोहराया है और इस बार मिनियासोटा टिम्बरवॉल्वस के गार्ड मार्को जारीच को चोट लग गयी। 7 मार्च को एनबीए ने ब्रायंट को दूसरी बार एक गेम के लिए निलंबित कर दिया. वापस लौटने के बाद 9 मार्च के अपने पहले गेम में उन्होंने काइल कोर्वर को कोहनी से चोट पहुंचा दी, जिसे बाद में टाइप 1 जलन प्रेरित फाउल घोषित कर दिया गया।


title: कोबी ब्रायंट

text: 16 मार्च को ब्रायंट ने पोर्टलैंड ट्रेल ब्लेज़र्स के खिलाफ एक घर के गेम में सत्र के सर्वाधिक 65 अंक बनाये जिसने लेकर्स के लगातार 7 गेम हारने के क्रम को तोड़ने में मदद की. उनके 11 वर्षीय करियर का यह दूसरा सर्वश्रष्ठ प्रदर्शन था। उसके अगले गेम में ब्रायंट ने मिनेसोटा टिम्बरवॉल्वस के विरुद्ध 50 अंक बनाये, उसके बाद उन्होंने मेम्फिस ग्रिज्लीज के खिलाफ 60 अंक बनाये. इस तरह वे लेकर्स के दूसरे ऐसे खिलाड़ी बन गए जिसने तीन लगातार गेमों में 50 या अधिक अंक बनाये हैं। यह कारनामा अंतिम बार माइकल जोर्डन द्वारा 1987 में किया गया था। उनके पहले लेकर की तरफ से यह उपलब्धि केवल एल्गिन बेलर ने हासिल की थी जिन्होंने दिसंबर 1962 में तीन लगातार गेमों में 50 या अधिक अंक बनाये थे। उसके अगले दिन न्यू ऑरलियन्स हौर्नेट्स के खिलाफ एक गेम में ब्रायंट 50 अंक बनाकर एनबीए इतिहास केवल दूसरे ऐसे खिलाड़ी बन गए जिसने लगातार 4 गेमों में 50 या अधिक अंक बनाये हैं। उनसे आगे केवल विल्ट चैम्बरलेन हैं जिन्होंने दो बार लगातार 7 गेमों में 50 या अधिक अंक बनाये हैं। ब्रायंट ने उस वर्ष का समापन कुल दस 50-प्लस गेमों के साथ किया और विल्ट चैम्बरलेन के बाद एक सत्र में ऐसा करने वाले दूसरे खिलाड़ी बने. चैम्बरलेन ने 1961-62 तथा 1962-63 में यह उपलब्धि हासिल की थी। उन्होंने उस सत्र में लगातार दूसरी बार स्कोरिंग का ख़िताब भी जीता. पूरे 2006-07 सत्र के दौरान ब्रायंट की जर्सी अमेरिका तथा चाइना में सर्वाधिक बिकने वाली एनबीए जर्सी बन गयी। कई पत्रकारों ने बिक्री की इस बढोत्तरी का श्रेय ब्रायंट के नए नंबर तथा कोर्ट पर उनके लगातार शानदार प्रदर्शन को दिया है। 2007 के एनबीए प्लेऑफ्स में लेकर्स को एक बार फिर फीनिक्स संस ने 4-1 से प्रथम राउंड में ही परास्त कर दिया.


title: कोबी ब्रायंट

text: 27 मई 2007 को ईएसपीएन की एक खबर के अनुसार ब्रायंट का कहना है कि यदि जेरी वेस्ट पूर्ण अधिकारों के साथ टीम में वापस नहीं आते हैं तो स्वयं बाहर जाना चाहेंगे. ब्रायंट ने बाद में जेरी वेस्ट को वापस बुलाए जाने की अपनी इच्छा की पुष्टि की, लेकिन ऐसा ना होने पर स्वयं बाहर जाने वाली खबर का खंडन किया। हालांकि, तीन दिन बाद स्टीफन ए. स्मिथ के रेडियो कार्यक्रम में ब्रायंट ने लेकर्स के एक "अंदरूनी सूत्र" पर नाराजगी जाहिर की जिसने दवा किया था कि शकील ओ'नील के टीम से बाहर जाने के लिए ब्रायंट जिम्मेदार हैं और सार्वजनिक रूप से कहा था "मैं बिकना चाहता हूँ". यह वक्तव्य देने के तीन घंटे बाद ब्रायंट ने एक दूसरे साक्षात्कार में कहा कि हेड कोच फिल जैक्सन के साथ बातचीत करने के बाद उन्होंने अपने निर्णय पर फिर से विचार किया है और बेचे जाने के अपने अनुरोध को वापस ले लिया है। 23 दिसम्बर 2007 को ब्रायंट मैडिसन स्क्वायर गार्डन में न्यू यॉर्क निक्स के खिलाफ एक गेम में 20,000 अंको तक पहुंचने वाले सबसे युवा खिलाड़ी बन गए (29 साल, 122 दिन).


title: कोबी ब्रायंट

text: अपने शूटिंग वाले हाथ की छोटी ऊँगली में काफी गंभीर चोट (फ्रैक्चर) लगने के बावजूद ब्रायंट सर्जरी (शल्य चिकित्सा) करवाने के बजाय नियमित सत्र के सभी 82 गेमों में खेले। अपनी चोट के बारे में उन्होंने कहा, "मैं लेकर्स के सत्र के समापन तथा ग्रीष्मकालीन ओलिंपिक खेलों तक किसी भी प्रकार की सर्जरी से बचना चाहूँगा. लेकिन यह चोट है और लेकर्स के मेडिकल स्टाफ को दैनिक रूप से इसकी निगरानी करनी पड़ेगी. सितम्बर 2008 की शुरुआत में ब्रायंट ने निर्णय किया कि चोट को ठीक करवाने के लिए वे कोई सर्जरी नहीं करवाएंगे.


title: कोबी ब्रायंट

text: वेस्ट के सर्वश्रेष्ठ 57-25 आंकड़े तक पहुंचने में टीम की मदद करने और प्रथम राउंड में नगेट्स को बुरी तरह पछाड़ने के बाद 6 मई 2008 को ब्रायंट को अपने करियर में पहली बार आधिकारिक रूप से एनबीए का सर्वाधिक मूल्यवान खिलाड़ी घोषित कर दिया गया। उन्होंने कहा, "यह सफर काफी लंबा रहा. मुझे इस संगठन तथा इस शहर का प्रतिनिधित्व करते हुए काफी गर्व का अनुभव हो रहा है।" ब्रायंट को लेकर्स में लाने के लिए जिम्मेदार जेरी वेस्ट भी, ब्रायंट को एनबीए कमिश्नर डेविड स्टर्न के हाथो एमवीपी ट्रॉफी मिलता देखने के लिए उस पत्रकार सम्मेलन में मौजूद थे। उन्होंने कहा, "कोबी इसके लायक हैं। उन्होंने एक अन्य शानदार सत्र अभी अभी समाप्त किया है। मुझे तनिक भी आश्चर्य नहीं है।" एमवीपी पुरस्कार जीतने के अतिरिक्त, ब्रायंट 8 मई 2008 को इकलौते ऐसे खिलाड़ी थे जिसे ऑल-एनबीए टीम के लिए सर्वसम्मति से चुना गया, यह कारनामा उन्होंने लगातार तीसरे सत्र में तथा अपने करियर में छठी बार किया था। उसके बाद उन्हें केविन गार्नेट के साथ एनबीए ऑल-डिफेंसिव टीम में शामिल किया गया, उन्हें कुल मिलाकर 52 अंक मिले जिसमे 24 प्रथम स्थान की सहमतियाँ भी शामिल हैं और आठवीं बार उनका चयन किया गया।


title: कोबी ब्रायंट

text: लेकर्स ने 2007-08 सत्र का समापन 57-25 के आंकड़े के साथ किया, वेस्टर्न कॉन्फरेंस में प्रथम स्थान पर आये और नगेट्स के विरुद्ध प्रथम दौर के मुकाबले के लिए खुद को स्थापित कर लिया। पहले गेम में ब्रायंट ने, जिन्होंने कहा था कि अधिकाश गेम के दौरान उन्होंने स्वयं को छुपाकर रखा था, अपने 32 में से 18 अंकों को गेम के अंतिम 8 मिनटों में अर्जित किया और लेकर्स को आसानी से विजय दिला दी. इस प्रकार डेन्वर, 2004 में सैन एंटोनियो स्पर्स के हाथों चार गेमों में मेम्फिस ग्रिज्लिज की हार के बाद प्लेऑफ्स के प्रथम राउंड में बाहर होने वाली पहली ऐसी टीम बन गयी जिसने पचास से अधिक गेम जीते हैं। अगले राउंड के प्रथम गेम में जैज़ के विरुद्ध ब्रायंट ने 38 अंक बनाये और लेकर्स ने जैज़ को पराजित कर दिया. लेकर्स ने अगला गेम भी जीत लिया लेकिन ब्रायंट द्वारा प्रति गेम 33.5 अंक बनाने के बावजूद वे तीसरे तथा चौथे गेमों में हार गए। इसके बाद लेकर्स ने अगले दोनों गेम जीतते हुए सेमी-फाइनल में छह गेमों में विजय प्राप्त की. इसके साथ ही उन्होंने वेस्टर्न कॉन्फरेंस के फाइनल में सैन एंटोनियो स्पर्स के खिलाफ अपना स्थान पक्का कर लिया। लेकर्स ने स्पर्स को 5 गेमों में परास्त कर दिया और बोस्टन सेल्टिक्स के विरुद्ध एनबीए के फाइनल में जा पहुंचे। ब्रायंट के करियर में यह पांचवां मौका और शकील ओ'नील के बिना पहला जब वे एनबीए के फाइनल में पहुंचे। लेकिन लेकर्स बोस्टन सेल्टिक्स के खिलाफ 6 गेमों में हार गए।


title: कोबी ब्रायंट

text: 2008-09 के सत्र में लेकर्स ने अपने अभियान की शुरुआत पहले सातों गेमों को जीतने के साथ की. ब्रायंट के नेतृत्व में टीम ने 17-2 के आंकड़े के साथ सत्र की शुरुआत में सर्वाधिक जीत हासिल करने फ्रेंचाइज़ के रिकॉर्ड की बराबरी कर ली और दिसंबर के अंत तक लेकर्स का आंकड़ा 21-3 तक पहुँच गया। ब्रायंट ने बोस्टन तथा क्लीवलैंड जैसे एनबीए के दावेदारों के विरुद्ध कुछ प्रमुख गेमों में लेकर्स को विजय दिलाई, साथ ही 6-0 की रोड ट्रिप भी शामिल है जिसमे सेल्टिक्स तथा कैवेलियर्स को दो दो बार फिर से उन्होंने परास्त किया। परिणामस्वरूप उस पूरे सत्र के दौरान वेस्टर्न कॉन्फरेंस में लेकर्स ने अपनी शीर्ष वरीयता को बनाये रखा. ब्रायंट ने सत्र के दौरान अपने प्रभावी खेल को जारी रखते हुए अपने लगातार ग्यारहवें ऑल-स्टार गेम में स्थान हासिल किया और फिर से एनबीए के सर्वाधिक मूल्यवान खिलाडियों की दौड़ में शामिल हो गए। तीन बार वेस्टर्न कॉन्फरेंस के प्लयेर ऑफ दी वीक बनाये जाने के अतिरिक्त ब्रायंट को दिसंबर तथा जनवरी के महीनों के लिए वेस्टर्न कॉन्फरेंस का प्लयेर ऑफ दी मंथ भी घोषित किया गया। स्कोरिंग के हिसाब से यह सत्र भी ब्रायंट के लिए काफी उल्लेखनीय साबित हुआ। उन्होंने 2 फ़रवरी 2009 को निक्स के विरुद्ध 61 अंकों के साथ मैडिसन स्क्वायर गार्डन में सर्वाधिक अंकों के रिकॉर्ड को बनाया.


title: कोबी ब्रायंट

text: 2009 के एनबीए ऑल-स्टार गेम के दौरान ब्रायंट को 27 अंक, 4 एसिस्ट्स 4 रिबाउंड्स, तथा 4 स्टील्स का प्रदर्शन देने के कारण अपने पूर्व साथी ओ'नील के साथ संयुक्त रूप से एमवीपी का पुरस्कार दिया गया। सत्र की समाप्ति तक ब्रायंट एनबीए की सर्वकालीन स्कोरिंग सूची में 21वें स्थान से 17वें स्थान तक आ गए, इसके लिए उन्होंने (कालानुक्रमिक क्रम में) एल्गिन बेलार, एड्रियन दान्तले, राबर्ट पैरिश, तथा चार्ल्स बार्कले को पछाड़ा. लेकर्स ने 65-17 के रिकॉर्ड के साथ वेस्ट में प्रथम स्थान तथा पूरे एनबीए में द्वितीय प्राप्त किया। ब्रायंट को एमवीपी की वोटिंग में लेब्रौन जेम्स के बाद दूसरा स्थान प्राप्त हुआ। ब्रायंट को अपने करियर में सातवीं बार ऑल-एनबीए फर्स्ट टीम तथा ऑल-डिफेंसिव फर्स्ट टीम के लिए चुना गया। प्लेऑफ्स में लेकर्स ने प्रथम दो राउंड्स में यूटा जैज़ को पांच गेमों तथा हाउस्टन रॉकेट्स को सात गेमों में पराजित किया। कॉन्फरेंस के फाइनल में डेन्वर नगेट्स को छह गेमों में परास्त करने के साथ लेकर्स लगातार दूसरी बार तथा ब्रायंट अपने करियर में छठी बार एनबीए के फाइनल में पहुंचे। फाइनल में ओरलांडो मैजिक को परास्त करके लेकर्स 2009 एनबीए के चैंपियंस बन गए। ब्रायंट को अपनी चौथी चैम्पियनशिप जीतने पर अपने जीवन में पहली बार एनबीए फाइनल की एमवीपी ट्रॉफी प्रदान की गयी। 1969 एनबीए के फाइनल में जेरी वेस्ट के बाद से वे पहले ऐसे खिलाड़ी बन गए जिसने एक फाइनल श्रंखला में कम से कम 32.4 अंक तथा 7.4 एसिस्ट्स का औसत निकाला है।


title: कोबी ब्रायंट

text: और माइकल जॉर्डन के बाद पहले ऐसे खिलाड़ी जिसने फाइनल जीतने वाली टीम में 30 अंक, 5 रिबाउंड्स तथा 5 एसिस्ट्स का प्रदर्शन दिखाया है।


title: कोबी ब्रायंट

text: 2009-10 सत्र के दौरान ब्रायंट डिफेंडिंग चैम्पियन लेकर्स का एक शीर्ष दाल के रूप में नेतृत्व करते रहे. पूरे सत्र के दौरान ब्रायंट ने छह बार गेम जीतने वाली शॉट्स लगायीं, जिसमे शामिल थी 4 दिसम्बर 2009 को मायामी हीट के विरुद्ध अंतिम क्षणों में सीटी बजने से ठीक पहले लगायी गयी एक थ्री-पॉइंटर शॉट जिसने लेकर्स को गेम जितवा दिया. ब्रायंट ने उसे अपनी सबसे भाग्यशाली शॉट्स में से एक बताया. एक हफ्ते बाद मिनियासोटा टिम्बरवॉल्वस के खिलाफ एक गेम में ब्रायंट की तर्जनी ऊँगली में फ्रैक्चर हो गया। चोट के बावजूद ब्रायंट ने आराम करने की बजाय खेलना जारी रखा. अपनी ऊँगली की चोट के पांच दिनों बाद ब्रायंट ने एक और खेल जितवाने वाली शॉट लगायी, इसके पहले वे नियमित समय में एक अवसर खो चुके थे लेकिन मिलवाउकी बक्स के खिलाफ अतिरिक समय में उन्होंने कोई गलती नहीं की. परिणाम स्वरूप उन्हें दिसंबर महीने के लिए वेस्टर्न कॉन्फरेंस प्लयेर ऑफ दी मंथ तथा तीन बार वेस्टर्न कॉन्फरेंस प्लयेर ऑफ दी वीक घोषित किया गया।